Иқтисодий ислоҳотлар мамлакат равнақи ва аҳоли фаровонлигига хизмат қилади — Ishonch Gazetasi\nШавкат Мирзиёев дастлаб Сирдарё вилояти Мирзаобод туманидаги «Бек кластер» масъулияти чекланган жамияти шаклидаги қўшма корхона томонидан ташкил этилган замонавий гидропоник иссиқхонада бўлди, ишчилар билан мулоқот қилди.\nПрезидентимизнинг Сирдарё вилоятига ўтган йилги ташрифи чоғида «Бек кластер» корхонасини ташкил этиш лойиҳаси тақдим этилган эди. Ушбу лойиҳа маъқулланиб, давлатимиз раҳбарининг тегишли қарори қабул қилинди. Қисқа вақтда корхона ташкил этилиб, унга вилоятдан 18 минг гектар ер ажратилди. Ушбу ерларда пахта, ғалла ва бошқа донли экинлар парваришланмоқда. Замонавий техникалар харид қилинган.\nАйни пайтда «Бек кластер» қўшма корхонаси қошида ўсимлик маҳсулотларини етиштириш, қайта ишлаш ва текшириш илмий-амалий маркази фаолиятини йўлга қўйиш режалаштирилган. Бу ерда тупроқ таҳлили, ўсимликлар биотехнологияси ва ҳимояси, селекция ва пахта уруғчилиги, полиз ва сабзавот уруғчилиги, ўсимликлар генетикаси лабораториялари очилади. Асосий мақсад қишлоқ хўжалиги маҳсулотлари ишлаб чиқаришни кўпайтириш, озиқ-овқат хавфсизлигини таъминлашдан иборат. Ушбу лойиҳалар амалга оширилиши натижасида минглаб янги иш ўринлари яратилади.\nДавлатимиз раҳбари иссиқхона конструкциялари ишлаб чиқаришни маҳаллийлаштириш, мева-сабзавотчилик бўйича мутахассислар тайёрлаш, кластер қошида ташкил этиладиган илмий-амалий марказ фаолиятини такомиллаштириш юзасидан кўрсатмалар берди.\n— Қишлоқ хўжалигига илмий ёндашмай қўйганимиз сабабли, айрим экинлардан кутилган ҳосил ололмаяпмиз, — деди Шавкат Мирзиёев. —Шу жиҳатдан «Бек кластер» корхонаси қошида иш бошлайдиган илмий-амалий марказ фаолиятини қўллаб-қувватлаймиз. Бундай марказларни бошқа кластерларда ҳам ташкил этиш керак. Биз нафақат сифатли маҳсулот етиштириш, унинг харидорини топишни ҳам ўйлашимиз лозим. Бугунги замон шиддати шуни талаб қилади.\nПрезидентимиз қишлоқ хўжалиги техникаларини ҳам кўздан кечирди. «Social web solution» корхонаси мутахассислари томонидан яратилган АКТ дастурига алоҳида эътибор қаратди. Бу дастур электрон савдони кенгайтириш, интернет орқали ижтимоий хизматлар кўрсатиш борасида аҳолига кўплаб қулайликлар яратади. Дастур ташаббускорларини қўллаб-қувватлаш, ундан фойдаланишни кенгайтириш зарурлиги таъкидланди.\nШундан сўнг М-34 «Тошкент — Душанбе» автомобиль йўлининг 117-146 километрларидаги Тошкент кўчасида амалга оширилаётган ободонлаштириш ишлари билан танишди. Ушбу йўлнинг икки километрида намуна сифатида қурилиш ва ободонлаштириш ишлари олиб борилган. Махсус пиёдалар йўлакчаси, велосипедда ҳаракатланиш учун алоҳида йўлак ташкил этилган ҳамда замонавий энергия тежамкор тунги ёритгичлар ўрнатилиб, кўча бўйлаб манзарали дарахт кўчатлари экилган.\n— Йўл бўйидаги инфратузилма объектлари қурилишига алоҳида эътибор қаратиш зарур. Уларнинг бир-бирига ҳамоҳанг бўлиши, умумий концепция касб этиши мақсадга мувофиқ, — деди Президент. — Йўл қурилишида шошма-шошарлик қилиш керак эмас. Бу борада сифат асосий кўрсаткич бўлмоғи лозим. Йўл бўйидаги темир тўсиқлар йўловчиларга асло халақит бермаслиги керак.\nЛойиҳа тўлиқ ишга туширилгач, пиёдалар ва ҳайдовчиларга қулай шарт-шароитлар яратилади, шунингдек, келгусида замонавий талабларга асосан Тошкент кўчаси мисолида вилоятнинг барча кўчалари қайта таъмирланади.\nСпорт масканидаги 25х11 ҳамда 6х12,5 ўлчамдаги сузиш ҳавзалари, баландликдан сувга сакраш спорт тури учун алоҳида зал қурилган бўлиб, ҳовузнинг ҳажми 12х10 метр ва ёш спортчилар сувга сакраши учун уларга мослаб 1,3 ва 5 метр баландликда трамплинлар ўрнатилган. Томошабинлар учун 250 ўриндиқ мавжуд. Кунига 250 кишини қабул қилиш қувватига эга мажмуа барча жиҳозлар билан таъминланган, тиббиёт хоналари, тренажёр, ошхона ва бошқа хоналарда спортчилар мунтазам шуғулланиши мумкин. Бундан ташқари, сувни тозалаш, иситиш ускуналари ҳам ўрнатилган. Айни пайтда бу ерда сузиш бўйича ташкил этилган 15 ўқув-машғулот гуруҳига 176 ёш жалб қилинган.\n— Оддий одамларнинг розилигига эришиш учун ҳали жуда кўп ишлар қилишимиз керак, — деди Шавкат Мирзиёев. — Мамлакатимизнинг барча ҳудудларида бўлгани каби Сирдарё вилоятида ҳам янги корхоналар қуришимиз зарур. Бу аҳоли бандлигини таъминлаш, даромадини оширишда муҳим асос бўлади.\nДавлатимиз раҳбари Сирдарё туманидаги «Сирдарё мега люкс» масъулияти чекланган жамияти шаклидаги Ўзбекистон — Россия қўшма корхонасида қадоқлаш маҳсулотлари ишлаб чиқариш бўйича амалга оширилаётган лойиҳалар билан танишди.\nДастлаб 75 ишчи билан фаолият бошлаган ва атиги бир турдаги қоплар ишлаб чиқарилган корхонада айни пайтда маҳсулот тури 17 тага, ишчи-хизматчилар сони 650 кишига етди. Маҳсулотларнинг 35-40 фоизи Россия, Беларусь, Украина, Қозоғистон, Қирғизистон, Тожикистон, Афғонистон, Болтиқбўйи давлатларига экспорт қилинмоқда.\nКорхонада 2018 — 2023 йилларда қиймати 100 миллион АҚШ доллари бўлган еттита истиқболли лойиҳани амалга ошириш режалаштирилган. Полипропилендан қадоқлаш маҳсулотлари, экспорт билан шуғулланувчи компаниялар учун юмшоқ контейнерлар, қадоқлаш маҳсулотлари ишлаб чиқариш учун плёнкалар, четдан импорт қилинаётган ёрдамчи хом ашё ва материаллар ишлаб чиқариш каби лойиҳалар шулар жумласидандир. Бу лойиҳаларнинг амалга оширилиши натижасида 2 минг 500 киши иш билан таъминланади. Қувватлар тўлиқ иш бошлагач, йилига 125 миллион долларлик маҳсулот экспорт қилиниб, 80 миллион долларлик импорт ўрнини босадиган маҳсулот ишлаб чиқарилади. Мазкур маҳсулотларга ҳозирнинг ўзида МДҲ, Европа Иттифоқи, Лотин Америкаси мамлакатларидан таклифлар тушмоқда.\nПрезидентимиз янги маҳсулотларнинг харидоргирлиги, экспорт географияси билан қизиқди. Ишлаб чиқаришга инновацион технологияларни кенг жорий этиш орқали ташқи бозорда Ўзбекистон маҳсулотларининг мавқеини ошириш бўйича зарур кўрсатма ва тавсиялар берди.\n«Сирдарё мега люкс» қўшма корхонаси ҳудудида вилоятда ишлаб чиқарилаётган саноат маҳсулотлари кўргазмаси ва саноатни ривожлантириш бўйича лойиҳалар тақдимоти ўтказилди.\nДавлатимиз раҳбари «Идеал аср» корхонасининг босим остида ишлайдиган ускуна ва махсус техникаларини кўздан кечирди. Мазкур сиғимлар суюлтирилган газни сақлаш ва ташишга мўлжалланган бўлиб, чекка ҳудудлар аҳолисини табиий газ билан таъминлашда катта қулайлик яратади.\nГулистон шаҳрида жойлашган «Modern lift systems» МЧЖда энг замонавий ва энергия тежамкор технологик ускуналар билан жиҳозланган лифт ва эскалатор ишлаб чиқариш режалаштирилмоқда. Ушбу лойиҳа, аввало, вилоятларда қурилаётган кўп қаватли уйларни лифт билан таъминлаш имконини беради. Йилига 500 дона лифт ва 300 дона эскалатор ишлаб чиқариш қувватига эга корхона маҳсулотларининг бир қисми ички бозор талабларини қондирса, 35 фоизи экспортга йўналтирилади.\n«Янгиер» кичик саноат зонаси ҳудудида «Баҳромжон Нур савдо» хусусий корхонаси 2010 йили ташкил этилган. Асосан лок-бўёқ ва қуруқ сувоқ материаллари ишлаб чиқаришга ихтисослашган корхонада янги маҳсулот турларини ўзлаштиришга алоҳида эътибор қаратилмоқда. Жорий йилдан корхонада 30 турдаги кроссовкалар ишлаб чиқариш йўлга қўйилди. Бугунги кунда корхонада 163 ишчи меҳнат қилмоқда.\nШу пайтгача кроссовкалар асосан четдан келтириларди. «Баҳромжон Нур савдо» хусусий корхонасининг маҳсулотлари импорт ўрнини қоплаш ва экспорт қилиш имконини беради.\n— Мен иккита ишчи ўрни яратган тадбиркорни елкамда кўтаришга тайёрман, деган эдим. Мана шундай корхоналарни ташкил этиб, 100-200 ишчи ўрни яратаётган юртдошларимиз мамлакатимизга катта фойда келтиради, ички бозоримизни эгаллайди. Ушбу лойиҳани кенгайтириш, маҳсулотга кетаётган материалларни тўлиқ ўзимизда ишлаб чиқаришга эришиш керак. Бунинг учун тадбиркорга кўмак бериш, зарур маблағ билан таъминлаш лозим, — деди Шавкат Мирзиёев.\nПрезидентимиз «Crocus Uz compozite» корхонасида маҳаллий хом ашё, яъни шиша пахта, кварц қуми ва эфир мойидан ишлаб чиқарилаётган лоток ва қувурларнинг афзаллигига алоҳида эътибор қаратди. Ушбу маҳсулотлар бетонга қараганда анча чидамли, камхарж ва узоқ муддат фойдаланиш мумкин.\n— Бундай маҳсулотлар нафақат Сирдарё вилояти, балки бутун мамлакатимиз учун жуда фойдали, — деди давлатимиз раҳбари. — Сув исрофгарчилигини камайтириш, қишлоқ хўжалигида даромадни оширишда бундай инновацион ёндашувларнинг аҳамияти катта. Ушбу маҳсулотларни фермер ва деҳқонларга кенг тарғиб этиш керак.\nБоёвут туманида «Maker International Uzbekistan» корхонаси томонидан гулижавҳар (бархатец) гули етиштириш ҳисобига табиий дори экстрактини олиш йўлга қўйилади. Бунинг учун 1000 гектар ер ажратиш режалаштирилган. Ушбу майдонда 30 минг тонна гул етиштириш, ундан 300 тонна экстракт олиш мумкин. Гул пояси чорва учун озуқа бўлади.\nТақдимот чоғида давлатимиз раҳбарига Сирдарё вилоятидаги «Peng Sheng» мажмуаси таркибидаги «AWP» қўшма корхонасида сув жиҳозлари, жездан дастаклар, фитинглар, катта ҳажмдаги керамик плиталар, эшик қулфлари ишлаб чиқариш каби қатор янги лойиҳалар намойиш этилди.\nАҳил ва соғлом оила — мустаҳкам қўрғон


By Муҳаммад Ҳабибуллоҳ on\t 02/24/2017 12 НАМОЗ 14 НАФЛ ВА СУННАТЛАР ФАТВОЛАР\n1) Абу Зар розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам: “Ҳар куни банда танасидаги ҳар бир суяк учун садақа қилиши керак. Бир бор тасбеҳ айтиш, бир бор ҳамд айтиш, бир бор “лаа илааҳа иллаллоҳ” дейиш, бир бор такбир айтиш, яхшиликка буюриш ва ёмонликдан қайтариш, буларнинг барчаси садақадир. Банда чошгоҳ вақтида икки ракаат намоз ўқиши шуларнинг барчасининг ўрнига ўтади” – деганлар (Муслим (1181) ривояти).\n2) Абу Ҳурайра розияллоҳу анҳу айтади: “Халилим (яъни мен суйган инсон) уч ишга: ҳар ой уч кун рўза тутиш, чошгоҳ намозини ўқиш ва витрни ўқиб ухлашга буюрди, мен уларни ўлгунимча қолдирмайман” (Бухорий (1178) ва Муслим (721) ривояти). Расулуллоҳ соллаллоҳу алайҳи ва саллам буюрганлари бу амалларнинг савоби жуда ҳам улуғ эканидан далолатдир.\n3) Абу Дардо ва Абу Зар розияллоҳу анҳумодан ривоят қилинган ҳадиси қудсийда Аллоҳ таоло шундай деган: “Эй Одам боласи, куннинг бошида мен учун икки ракаат намоз ўқи. Шунда мен куннинг охиригача бўлган ишларингга кафил бўламан” (Термизий (437) ривояти, шайх Албоний саҳиҳ деган).\n4) Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам: “Чошгоҳ намозини фақат аввобларгина қолдирмай ўқийди. У аввоблар намозидир” – деганлар (Ибн Хузайма ривояти, шайх Албоний ҳасан деган). Изоҳ: аввоб – Аллоҳ таолони кўп зикр қиладиган, ибодатгўй дегани.\n5) Анас ибн Молик розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам шундай деганлар: “Ким бомдод намозини жамоат билан ўқиса ва қуёш чиққунича Аллоҳни зикр қилиб ўтирса, сўнг икки ракаат намоз ўқиса, унга тўлиқ, тўлиқ, тўлиқ ҳаж ва умранинг савоби бўлади” (Термизий (586) ривояти, шайх Албоний ҳасан деган).\nЧошгоҳ намози ҳам бугунги кунда аксар мусулмонлар эътиборсиз бўлган суннатлар қабилидандир. Аллоҳ таоло барчамизни бу суннатни қайта тирилтириш учун ўз ҳиссасини қўшганлар сафида қилсин!


Енди басшы кадрлар таңлаў арқалы сайлап алынады » KarInform\nӨзбекстан Республикасы Президентиниң 2018-жыл 30-майдағы «Перспективалы басқарыў кадрларын таңлаў тийкарында сайлап алыўдың заманагөй системасын жаратыў илажлары ҳаққында»ғы қарары қабыл етилди.\nҚарар тийкарында, буннан былай 3 жылда бир мәрте перспективалы басқарыў кадрларын сайлап алыў бойынша «Тараққиёт» республикалық таңлаўы өткериледи.\nТаңлаўда таяныш жоқары мағлыўматқа ҳәм тийисли тараўда басшылық лаўазымында кеминде үш жыллық жумыс тәжирийбесине ийе, 30 жастан 45 жасқа шекемги болған (45 жас та қосылған ҳалда) Өзбекстан Республикасы пуқаралары қатнасыўы мүмкин.\nМәмлекетлик шөлкемлерде мийнет етип атырған қатнасыўшылардың таңлаўда қатнасыў дәўиринде олардың ийелеп турған лаўазымы ҳәм орташа айлық мийнет ҳақысы сақланып қалынады.\nТаңлаў жеңимпазларына ең кем мийнет ҳақының 50 есеси муғдарында, финаллық басқыштың қалған қатнасыўшыларына болса – ең кем мийнет ҳақының 25 есеси муғдарында бир мәртелик ақшалай сыйлық төленеди. Бунда таңлаў финаллық басқыштың қалған қатнасыўшылары тийисли тараўдың басқарыў кадрлары резервине киргизиледи.\nТаңлаў жеңимпазлары «Басқарыў кадрларын таярлаў бойынша Президент бағдарламасы»на муўапық үш айлық курсларда оқыўы ҳәм усы курсларда оқығаннан кейин тийисли бағдарлар бойынша мәмлекетлик шөлкемлерде басшылық лаўазымларына тайынланыўы белгиленди.\nАкадемиялық лицей оқыўшылары жоқары оқыў орынларына ...\nPhD дәрежесин алыў ушын оқып атырған излениўши ўақт ...


Трамп жияни ва The New York Times газетасини судга берди 20-10-2021, 23:37 | Zamin.uz\nАҚШ собиқ президенти Дональд Трамп The New York Times газетасида 2018 йилда чоп этилган мақола сабабли газетани ва жияни Мэри Трампни судга берди, деб ёзади Associated Press.\nНью-Йорк штати судига берилган даъвода Мэри Дональд Трампнинг солиқ декларациясини ошкор қилиб, келишувни бузганликда айбланмоқда. Декларацияни Мери собиқ президентнинг отаси Фред Трампнинг мулкига оид баҳсда қўлга киритган.\nThe New York Times’да чоп этилган мақолада таъкидланишича, Трамп ҳар доим таъкидлаганидан фарқли ўлароқ ўз бойлигини ўзи ишлаб топмаган. Газетанинг манбаларга таяниб ёзишича, Дональд Трампнинг отаси, тадбиркор Фред Трамп, жумладан, солиқ тўлашдан бўйин товлаш схемалари орқали ўғлига 413 миллион доллар ўтказган.\nМэри ўзининг Трамплар оиласи ҳақида нашр этган китобида у The New York Times учун манба бўлиб берганини таъкидлайди. Трампнинг даъвосига кўра, Мэри Трамп, The New York Times ва газета журналистлари унга қарши «шахсий хусуматда бўлган» ва сиёсий кун тартибини илгари суришни истаган.\nДональд Трамп жиянини 2001 йилдаги келишув шартномасини бузганликда айбламоқда, унга кўра Мери Дональд Трампнинг молиявий ҳолати ҳақидаги маълумотларни ҳеч кимга бермаслиги керак эди.\nСобиқ президент журналистларни, тақиқ ҳақида била туриб ҳам шахсий манфаатлари учун бу маълумотни олишда жиянидан фойдаланганликда айблади.\nТрамп ўз даъволарида 100 миллион доллар товон талаб қилган. “Замин” янгиликларини “Facebook”да кузатиб боринг\nЯнгиликлар » Дунё » Трамп жияни ва The New York Times газетасини судга берди


Хитойда 30 йил ичидаги энг ёмон иқтисодий кўрсаткичлар қайд этилди\n10:15 / 16.03.2020\nReuters маълумотларига кўра, саноат ишлаб чиқаришининг пасайиши таҳлилчилар кутганидан ҳам жиддийроқ бўлди\nЖорий йилнинг дастлабки икки ойида Хитойда саноат ишлаб чиқариш ҳажми пасайиши сўнгги 30 йил ичидаги энг жиддийси бўлди, дея хабар беради Reuters агентлиги ХХР расмийлари эълон қилган статистикага асосланиб.\nУларга кўра, январь-февраль ойларида саноат ишлаб чиқариш ҳажми ўтган йилнинг шу даврига нисбатан 13,5 фоизга пасайди. 2019 йил декабрь ойида, мамлакатда коронавирус билан оғриган беморлар умуман аниқланмаганида, бу кўрсаткич 6,9 фоизга ўсганди.\nReuters’нинг таъкидлашича, статистик кўрсаткичларнинг пасайиши кутилганидан кўпроқ бўлди. Энг катта муаммолар савдо (20,5 фоизга пасайиш), асосий капиталга инвестициялар (-24,5 фоиз) соҳаларида қайд этилди.\nЯнварь-февраль ойларида Хитойдан экспорт 17,2 фоизга камайди.\nХитой расмийларининг мамлакатда коронавирус тарқалиши бўйича жиддий вазият ортда қолгани тўғрисидаги баёнотларига қарамай, таҳлилчилар ХХР иқтисодиёти нормал ҳолатга қайтиши учун яна бир неча ой керак бўлишини таъкидламоқда. Бундан ташқари, дунё бўйлаб инфекциянинг тарқалиши глобал рецессияга олиб келиши эҳтимоли мавжуд, бу эса Хитой товарларига бўлган талабга салбий таъсир қилади. Бироқ, Хитойнинг ўзи коронавируснинг таъсири қисқа муддатли бўлиши ҳамда расмийлар томонидан кўрилган қатъий чоралар мамлакатдаги вазиятни тезда тиклаши ҳақида баёнот берди\nАввалроқ, JPMorgan глобал рецессия хавфи ҳақида огоҳлантирганди.


“O‘zagrolizing” акциядорлик жамияти (100011, Тошкент шаҳар, Абай кўчаси, 4А-уй, info@agroleasing.uz) 2018 йил 23 ноябрь куни соат 10:00 дажамият акциядорларининг навбатдан ташқари умумий йиғилиши ўтказилишини маълум қилади.\nМанзил: Тошкент шаҳар, Абай кўчаси 4а- уй, “O'zagroservis” акциядорлик жамияти биноси, жамият мажлислар зали.\nАкциядорларни рўйхатга олиш 2018 йил 23 ноябрь куни соат 9:00 да бошланади. Акциядорлар умумий йиғилишида иштирок этиш учун акциядорлар қонунчиликка мувофиқ шахсини тасдиқловчи ҳужжатларни рўйхатга олиш вақтида тақдим этиши шарт. Юридик шахсларнинг вакиллари белгиланган тартибда расмийлаштирилган ишончнома билан келишлари сўралади.\n3. Ўзбекистон Республикаси Президентининг 2018 йил 4 сентябрдаги ПҚ-3929-сонли қарори ижросини кўриб чиқиш ва таъминлаш.\n4. Жамият кузатув кенгаши аъзолари ваколатини муддатидан олдин тугатиш.\n5. Жамият тафтиш комиссияси аъзолари ваколатини муддатидан олдин тугатиш.\n6. Жамият кузатув кенгаши аъзоларини сайлаш.\n7. Жамият тафтиш комиссияси аъзоларини сайлаш.\n8. Жамиятнинг янги таҳрирдаги уставини тасдиқлаш.\n9. Жамиятнинг “Бошқарув тўғрисидаги низом”ни янги таҳрирда тасдиқлаш.\n10. Жамият Бошқарув раисини сайлаш.\n11. Жамият кузатув кенгаши аъзолари ва котибига 2016 йил, 2017 йил давомида ва 2018 йил 1 ярим йилликда тўланган ойлик ҳақ (вознаграждение) миқдорини, 2016 йил ва 2017 йил якунлари бўйича тўланган йиллик мукофот пули миқдорини тасдиқлаш.\n12. Жамият Бошқарув аъзоларига 2016 йил ва 2017 йил давомида тўланган ҳақ (вознаграждение) миқдорини ҳамда 2016 йил ва 2017 йил якунлари бўйича тўланган йиллик мукофот пули миқдорини тасдиқлаш.\nЖамият акциядорларининг реестри шакллантириладиган саналар:\n- Акциядорларнинг навбатдан ташқари умумий йиғилиши ўтказилиши ҳақида хабар қилиш учун жамият акциядорларининг реестрини шакллантириш санаси: 2018 йил 5 ноябрь.\n- Акциядорларнинг навбатдан ташқари умумий йиғилишини ўтказиш учун жамият акциядорларининг реестрини шакллантириш санаси: 2018 йил 19 ноябрь.\nАкциядорларнинг навбатдан ташқари умумий йиғилиши бўйича тайёрланган ҳужжатлар билан танишиш учун қуйидаги манзилга мурожаат қилиш мумкин: Тошкент шаҳар Абай кўчаси, 4А-уй, “O‘zagrolizing” акциядорлик жамияти.\nМурожаат учун телефон: +99871 244-61-62.\nАсосий Янгиликлар “O‘zagrolizing” акциядорлик жамияти акциядорлари диққатига!\nХозир 33 мехмон ва фойдаланувчи йук онлайн


18 Окт 2019 Президент ипакчилик корхонаси фаолиятини кўздан кечирди\n18 Окт 2019 Имом Термизий халқаро илмий-тадқиқот маркази ўз фаолиятини б…\n18 Окт 2019 Тарбияси оғир болаларни озиқ-овқат ва кийим-кечак билан таъм…\n16 Авг 2019 671\nUzAuto Motors компанияси 1.5 л. Turbo двигателли янгиланган Malibu Facelift автомобили савдоси бошланаётганини маълум қилади. Янгиланган, кўпчиликнинг кўнглидан жой олган Malibu, Ўзбекистон бозорида Malibu 2.5л. ўрнини эгаллайди ҳамда унинг янги технологик ва тежамкор (30%) давомчиси бўлади, деб хабар беради компания матбуот хизмати.\nШуни қайд этиш лозимки, мазкур моделнинг нархи аввалгисидан 5 миллион сўмга арзон ва у иссиқ иқлимли мамлакатлар учун айни муддао саналади. Янгиланган моделнинг ранглар палитраси ҳам кенг доирада тақдим этилган.\nКомпания дилерлар билан биргаликда Malibu 2.5 л. автомобили учун шартнома тузган мижозлар олдидаги мажбуриятларини тўлиқ ва ўз вақтида бажарилишини кафолатлайди.\nТарбияси оғир болаларни озиқ-овқат ва кийим-кечак …\nТарбияси оғир вояга етмаганлар муассасалари тарбияланувчиларини озиқ-овқат, кий…\nБугун Италия геофизика ва вулқоншунослик миллий институти (Ingv) мутахассислари…\nШҲТ давлатлари махсус хизматлари 2018 йил давомида…\nШанхай ҳамкорлик ташкилоти мамлакатлари махсус хизматлари 2018 йилда халқаро те…\n24 Сен 2019 1654\n20 Сен 2019 1380\n9 Окт 2019 1373\n28 Сен 2019 1291\n20 Сен 2019 1238\n1 Окт 2019 1184


Туркманистон ва Ўзбекистонда аномал иссиқлик кутилмоқда | Azon.uz - Ахборот-таҳлилий портал\n1678 09:46 01.04.2022\n3-4 апрель кунлари Туркманистон бўйлаб аномал иссиқ ҳаво кузатилади. Якшанба куни турли ҳудудларда ҳаво ҳарорати 30 дан 35 даражагача иссиқ бўлади, дея огоҳлантирмоқда Метеорология журнали.\nДушанба куни Ашхободда иссиқлик 35-36 даражагача, мамлакат жанубида, Копетдоғ этакларида, Ахалнинг жануби-шарқида ва Марям вилоятларининг бир қисмида 38 даражагача кўтарилиши мумкин. шимоли-ғарбий соҳилбўйи ҳудудларида фақат 12-17 даража бўлади.\n4—5 апрель кунлари республика бўйлаб 15—20 м/с гача шамол эсади, шарқда чанг бўрони бўлиши мумкин.\nНашрнинг аниқлик киритишича, охирги марта апрель ойининг биринчи ўн кунлигида шунга ўхшаш жазирама тўлқини 2015 йилда кузатилган, бироқ ўшанда бу ойнинг 4-куни эмас, 10-кунида кузатилган. 1 апрелдан 5 апрелгача бўлган даврда бундай ҳарорат 1955 йилдан бери кузатилмаган (3 апрель +34). Шундай қилиб, ойнинг биринчи беш кунлик даври учун бундай юқори ҳарорат охирги 67 йил давомида кузатилмаган.\nЎзбeкистон Рeспубликаси гидромeтeорология хизмати маркази ҳам 2-5 апрель кунлари юртимизга иссиқ ҳаво кириб келишини тахмин қилмоқда.\nҚорақалпоғистон ва Хоразм вилоятида кундузи 32° гача, Бухоро ва Навоий вилоятларида 33° гача, Тошкeнт, Самарқанд, Жиззах, Сирдарё вилоятларида 30° гача, Қашқадарё, Сурхондарё вилоятларида 32° гача ҳамда водийнинг Андижон, Наманган, Фарғона вилоятларида 27° гача иссиқ бўлиши кутилмоқда.\nМахсус Туркманистон Ўзбекистон иссиқлик\n597 23:18 06.07.2022


Интернетда тарқалган аудиоёзув ортидан Бўстон тумани ҳокимига «огоҳлантириш» берилди - UzNews.uz\n26 октябрь, 17:09\nИнтернетда тарқалган аудиоёзув ортидан Бўстон тумани ҳокимига «огоҳлантириш» берилди\nАндижон вилояти ҳокимлиги ҳақиқатдан ҳам аудиоёзув Бўстон тумани ҳокими С. Мамитовага тегишли эканлигини айтмоқда.\nАндижон вилояти ҳокимлигига кўра, Бўстон тумани ҳокими С. Мамитовага тегишли эканлиги айтилган аудиоёзув ортидан унга «огоҳлантириш» берилган.\nВилоят ҳокимлиги Матбуот хизматининг маълум қилишича, ижтимоий тармоқлардаги Бўстон тумани ҳокими эканлиги айтилаётган аудиоёзув юзасидан ўрганиш ишлари амалга оширилган.\nАниқланишича, ҳақиқатдан ҳам аудиоёзув Бўстон тумани ҳокими С. Мамитовага тегишли эканлиги, тумандаги соя етиштирувчи фермерларнинг соя етиштириш ва уни йиғиб олишдаги масъулиятсизлиги оқибатида туманда соя ҳосилини йиғиштириб олиш ишлари бир мунча ортга сурилганлиги маълум бўлган.\nУшбу ҳолат юзасидан туман ҳокими фермердан нега соя ҳосилини ўз вақтида йиғиб олмасдан, сояни "корчёвка" қилиб, юлиб ташлашганлигига изоҳ сўраган.\nТуманда соя ўсимлигини етиштириш ва уни йиғиб-териб олишда сусткашлик қилаётган ҳамда ўз хизмат вазифасига совуққонлик билан қараётган фермерларнинг фаолияти туман ҳокимининг эътирозларига сабаб бўлганлиги маълум бўлди.\n«Юқоридаги ҳолатларни инобатга олган ҳолда, тарқалган аудиоёзув учун Бўстон тумани ҳокими Садбархон Мамитовага вилоят ҳокимлиги томонидан “огоҳлантириш” берилганлигини маълум қиламиз», дейилади вилоят ҳокимлиги изоҳида.\nМаълумот қилинишича, туманда 108 та ғалла ва пахта етиштирувчи фермер хўжаликларига жами 36,5 тонна соя ўсимлиги экиш ва етиштириш (500 гектар очиқ майдонга, 300 гектар ғоза қатор орасига) белгиланган.\nЭслатиб ўтамиз, «Юксалиш» умуммиллий ҳаракати Андижон вилояти ҳудудий бўлинмаси раҳбари лавозимида ишлаб келган Садбархон Мамитова жорий йилнинг мартида Андижон вилоятининг Бўстон туманига ҳоким этиб тайинланганди.


Экспертлар: 2014 йилда экологик тоза энергия манбалари учун дунёда $270 млрд инвестиция қилинди\n12:20 / 11.12.2015\nҚайта тикланувчи энергия манбаларини амалиётга жорий этиш илмий тадқиқотларнинг истиқболли йўналишларидан бирига айланди. Дунёда мазкур соҳага киритилган сармоялар ҳажми 2014 йилда 270 миллиард долларни ташкил этди. Бу рақам 2004 йилдагига қараганда 45 млрд доллар кўпроқ демакдир.\nмазкур маълумотлар 10 декабрь куни АҚШнинг Қайти тикланувчи энергия манбалари миллий лабораторияси (NREL) вакиллари томонидан журналистларга тақдим этилди.\nАҚШ Энергетика вазирлигининг лабораториялар дастурлари бўйича куратори Дэниел Билеллонинг қайд этишича, мазкур маблағларнинг 139 миллиарди ривожланган мамлакатлар ҳиссасига тўғри келса, 131 милларди ривожланмаган давлатлар томонидан сарфланган.\n“Авваллари ҳукуматлар мазкур йўналишга унча жиддий аҳамият қаратмас эди. Бироқ сўнгги уч йилда ҳукумат (АҚШ) ушбу соҳага катта эътибор қаратмоқда”, - деди Билелло.\nМутахассислар водород билан ҳаракатланувчи автомобиллар, хонадонларни ёритишда “ақлли” пардалар, умуман, энергия тежамкор замонавий технологиялар тўғрисида зарур маълумотларни бериб ўтишди.


“ИНКУБАТОР” ОНА / ADOLAT ижтимоий-сиесий газетаси\nФотима Собирова (мақоладаги барча исм-шарифлар ўзгартирилган) 27 ёшида Саид Тожиевга турмушга чиқади. Орадан вақт ўтиб, оилада ўғил туғилади. Бундай бахтга мушарраф бўлган ҳар қандай аёл бутун меҳрини оиласига бахш этиши керак эди. Афсуски, Фотима эрининг юрагига шубҳа уруғини сочиб қўйди. Саиднинг норасида Исмоилга қарашга юраги бетламас, ҳар кўзи тушганида шубҳа-гумон ич-этини тирнарди. Афсуски, норасида бир ёшга тўлар-тўлмас касаллик боис дунёдан ўтади...\nШу баҳона Фотима оилавий ҳаётига якун ясайди. Онасининг уйига келиб яшай бошлагач, унинг таксичи таниши билан ишқий муносабатлари бошланади. Фотима танишининг ўзига уйланмоқчи эканлиги, 2 хонали уй кичиклик қилаётганлиги, уйни сотиб, ҳовли олиб, бирга яшамоқчи эканлигига онасини ишонтириб, уйни сотдиради. ...Ўша куниёқ уйнинг ярим пули ҳам, таксичи “куёв” ҳам ғойиб бўлади... Фирибгар дастидан уйсиз қолган она ва қиз Зангиота туманининг Ўртаовул маҳалласида истиқомат қилувчи холаси Нигора Фаёзованинг хонадонида яшай бошлашади. Анчагина хаёлчан, ғалати бўлиб қолган онасининг хатти-ҳаракатлари, гап-сўзлари Фотиманинг ғашига тегади. Бир куни дастурхон атрофида овқатланиб ўтиришганида қўлидаги қошиқни онасига отади. Онанинг қоши ёрилади... Беш ойлик меҳмондорчилик шу билан тугайди. Ўз онасига қўл кўтарган қизни холаси уйидан ҳайдаб чиқаради ва вақт ўтиб, онаси вафот этганида, волидаи муҳтарамасини сўнгги йўлга кузатишига ҳам изн бермайди.\nУ холасининг маҳалладоши Маърифат опаникида яшай бошлайди. Ҳали холасиникида яшаётган вақтида шу маҳаллада ўзи каби вақтинча ижарада яшаётган Давлат исмли йигит билан танишиб, унга ихтиёрини топширган эди. Фотиманинг қорни дўппайгач, йигит номаълум томонга “суриб қолади”... 2014 йилнинг 24 октябрь куни Маърифат опа уни Зангиота туман туғруқхонасига олиб бориб жойлаштиради. Бу гал у эгизак қизларнинг онаси бўлади. Қизалоқларни Маърифат опанинг “кафолат хати” билан туғруқхонадан олиб чиқиб, уникида бир ярим ой яшагач, бу ижара уйдан ҳам чиқиб кетади.\nҲар бир аёл фарзандни дунёга келтириши мумкин, аммо унга меҳр беришга ҳамма ҳам қодир эмас. Бу ишни Фотима ҳам уддалай олмади. У маъсума қизалоқларидан бирини Зангиота туман туғруқхонаси эшиги тагига ташлаб кетади... Текширишлар натижасида чақалоқнинг онаси кимлиги аниқланиб, уни яна она деган номга муносиб бўлмаган, аммо дунёга келтирган аёлга қайтаришади.\nШундай кунларнинг бирида ўзларини фарғоналик Муҳаббат ва Маъмура деб таништирган икки аёл келини фарзанд кўрмаётгани айтиб, ундан фарзандларини беришини сўрашади. Табиийки, бу таклиф Фотимага мойдек ёқиб тушади ва фарзандидан воз кечганлиги ҳақидаги тилхатга имзо чекиб, эгизаклардан бирини бериб юборади. 18 кун вақт ўтгач эса, Фотима ўша аёллар “Мабодо иккинчи қизингизни ҳам беришни истасангиз...” деб қолдириб кетган телефон рақамини теради...\nИкки фарзандидан ҳам қутулган Фотима бу ижара уйидан ҳам келишмовчилик туфайли чиқиб кетиб, «Ўртаовул» МФЙда жойлашган кафеда ишлаб юрар экан, Тошкент савдо марказида аравакаш бўлиб ишлайдиган, исмини ҳозир ўзи ҳам эслолмайдиган қашқадарёлик шахс билан танишиб, унинг ижара уйида 3-4 ой бирга яшайди. Алал-оқибат яна ҳомиладор бўлиб қолади. Бу орада эса у йигит ўз вилоятига кетади ва уйланаётганини, Фотимага ёрдам бера олмаслигини айтади. Вужуддаги ҳомила эса кун сайин ҳаётга интилиб, дунёга келиш онлари яқинлашиб боради.\nФотима яна «мижоз» излай бошлайди. Кунларнинг бирида гўзаллик салонига кириб, мақсадга кўчади: ҳомиладорлигини, боласи туғилса уни боқа олмаслигини, шунинг учун 1000 АҚШ долларига сотиш ниятида эканлигини айтади. Буни эшитган Зилола исмли аёл уни фарзанд олиш ниятида юрган қариндоши Зулфия билан таништириб қўяди. Зулфия оиласини сақлаб қолиш мақсадида бола асраб олиш ниятида экан. Зулфиянинг турмуш ўртоғи Отабек унинг яшаш шароити, болани беришдан мақсадини сўраб-суриштиради. Фотиманинг эри ташлаб кетганини, “ночор ва хокисор аёл”лигини ўзидан эшитиб, унга раҳми келади. Тирноққа зор эр-хотин унинг барча талабларини бажаришади. 2015 йилнинг 30 декабрь куни Янгийўл туман туғруқхонасига олиб боришади ва шифокорларнинг саъй-ҳаракати туфайли жарроҳлик йўли билан дунёга келган ўғилга Ёрқинбек деб исм қўйишади. Фотима эса одатдагидай боласидан ўз ихтиёри билан воз кечганлиги баён қилинган тилхатни ёзиб бергач, яна эркин қушга айланади.\nУ Зангиота туманидаги «Боғзор» МФЙда яшаб юрганида ижара уйи яқинида яшовчи Шоҳиста исмли аёлнинг таклифига кўра оиласи билан ажрашган Мақсад исмли кишига турмушга чиқиб, унинг хонадонида яшай бошлайди ва кўп ўтмай ҳомиладор бўлади. Уч нафар фарзандини иккиланмай сотган аёл, эридан пинҳона қорнидаги ҳомиласига “ота-она” излай бошлайди. Бу гал Фотиманинг қармоғига Зангиота зиёратгоҳи яқинида танишиб қолган Ҳаққул Ҳамидов илинади. (Аслида ким кимнинг қармоғига илингани кейинроқ аён бўлади). У билан суҳбатлашиб, “боласи йўқ”лигини билиб, унга “раҳми келган” “инкубатор” она дарҳол телефон рақамини олади ва боласи туғилгач унга беришини айтади.\n2018 йилнинг 13 январь куни Тошкент шаҳридаги 6-сон туғруқхонада қизи Сурайё дунёга келади. Бола “бизнес”и устасига айланган она бир неча бор Ҳаққулга қўнғироқ қилиб, 3000 АҚШ доллари эвазига чақалоқни олиб кетишини айтади, харидор 1000 АҚШ долларидан бошқа беролмаслигини айтиб туриб олгач, шу нархга кўнади. Аммо шундай кейин ҳам Ҳаққул болани олиб кетишни пайсалга солаверади. Бу вақт ичида Сурайё уч ойлик бўлиб, ота-онасини ўзгалардан ажрата оладиган, ширин қизалоққа айланади. Ниҳоят онанинг қабиҳ ниятидан қайтмаслигини англаган Ҳаққул тегишли идораларга мурожаат қилади. 2018 йил 6 апрелида турмуш ўртоғи ва қайнонасининг Сурайёни сотишига йўл қўймаслигини яхши билган Фотима гўёки эмлатиш учун оилавий поликлиникага олиб бориш баҳонасида уйдан чиқади ва қизидан қутулиб, биратўла уйга ҳам қайтиб келмасликни дилига тугади.\nСоат 15.30ларда жувон «Бунёдкор» ўйингоҳи яқинида мижози билан учрашади. Ҳаққул уни машинасида Тошкент марказий вокзали яқинидаги ошхонага олиб бориб, “турмуш ўртоғи” Барнони ҳам шу ерга олиб келади. Қизиғи, Барно бошқа мижозлардан фарқли ўлароқ, уни мақсадидан қайтаришга уринади. Аммо у “қийналиб кетганини, яшаш шароити оғирлигини, боласини сотган пулига уй олиши зарур”лигини айтиб туриб олгач, “олди-берди” жараёни бошланади. Фотима ўз роҳатини, фароғатини ўйлаб, “Фарзандим Сурайё Мамажоновани Ҳаққул Ҳамидовга ҳадя сифатида бердим. Кейинчалик даъво ва жанжал қилмайман”, деб тилхат ёзиб беради ва 1000 АҚШ долларини олиб, сумкасига солади... Шу пайт кутилмаганда ички ишлар ходимлари келиб қолади-ю...\nАлбатта, Фотима қилмишига яраша жазо олди. Лекин эрта бир кун у ўзи сотган жигарбандларининг кўзига қандай қарар экан?..\nТошкент шаҳри аэропортларида хавфсизликни таъминлаш\nбошқармаси тергов бўлими терговчиси,


Аёл-қизлар учун диний-маърифий телеграм канал ишга тушди | FargonaZiyo.uz\nЎзбекистон мусулмонлари идораси ташаббуси билан muslim.uz сайти таркибида аёллар учун расмий диний-маърифий телеграм канал иш бошлади. Унда аёл-қизларга оид шаръий масалалар, солиҳа аёллар ҳаёти, оилавий муносабатлар, фарзанд тарбияси тўғрисидаги мақолалар ҳамда турмуш ҳаётда керакли бўлган масалаларга психолог тавсиялари бериб борилади.\nҚуръони каримнинг дастлабки сураларидан бирини “Нисо” – “Аёллар” деб номланиши Ислом динида аёл ҳақ-ҳуқуқларининг эътибори юқори эканига далил.\nАгар аёл киши ҳаётда маънан соғлом бўлса, жамият мустаҳкам бўлади. Чунки фарзандлар оналар сабабидан дунёга келади ва бошланғич таълим-тарбияни ҳам оналардан олади. Шундай экан, келажак авлоднинг баркамол бўлиши аёлларнинг қанчалик маърифатли бўлишига ҳар жиҳатдан боғлиқ.\nАллома Абдулҳамид ибн Бодиснинг “Агар ўғил болага таълим берсанг, бир шахсга таълим берган бўласан. Агар қиз болага таълим берсанг, бутун умматга таълим берган бўласан”, деган ҳикматида жуда катта маъно мужассамдир.\nЯнги телеграм канал ишига Аллоҳ таолодан муваффақиятлар тилаймиз.\nPrevious Post: Бугун, 22 май куни Фарғона вилоятидаги масжидларда якунланадиган хатмоналар\nNext Post: Муфтий ҳазрат AҚШ Тинчлик институтида нутқ сўзлади


Олимлар: Уй таомлари диабет хавфини камайтиради\nУй овқатларини истеъмол қилувчи инсонларда фастфуд ва яримфабрикат маҳсулотларини ейдиганларга нисбатан қандли диабет касаллигининг иккинчи тоифасига чалиниш хавфи камроқ бўлади. Ҳарвард мактабининг жамоат соғлиқни сақлаш олимлари шундай хулосага келишди. Тадқиқот натижалари PLOS Medicine журналида чоп этилди.\nТадқиқот кўнгиллиларнинг озиқланиш одати бўйича маълумотларга асосланди. Маълум бўлишича, 5–7 ҳафта давомида уйда таом истеъмол қилган тадқиқот иштирокчиларида уй овқатларини кам тановул қилувчиларга нисбатан диабетнинг иккинчи турига чалиниш 15 фоизга камайган. Буни қуйидагича тушуниш мумкин: уйдан ташқарида овқатланишга мойил инсонлар юқори энергетик қийматли маҳсулотлар ва кам миқдордаги озуқа моддаларини истеъмол қилишади. Бу эса диабетнинг иккинчи тури пайдо бўлиш хавфини ошириб, ортиқча вазн йиғилишига сабаб бўлади.\nДиабет касаллигини олдини олишнинг анъанавий стратегияси озиқланиш одатларини ўгартириш ва жисмоний фаолиятни кучайтиришни талаб қилади. Олимлар фикрича, улар амалга оширган тадқиқот ва хулоса диабет профилактикасида фойдали бўлади.


Россия муфтийлари кенгаши Алишер Усмоновни олий мукофот билан тақдирлади » Ўзбекистон янгиликлари – Zamin.uz\nРоссиялик тадбиркор Алишер Усмонов Россия муфтийлар кенгашининг олий мукофоти бўлган биринчи даражали «Ал-Фаҳр» ордени билан мукофотланди. Усмоновга орденни кенгаш ва Россия мусулмонлар диний бошқармаси раиси Равиль Гайнутдин топширган. Бу ҳақда тадбиркорнинг матбуот хизмати маълум қилди.\n«Ўзингни қалбинг билан ҳамоҳангликда ҳис қилиш учун ўз динингда бўлишинг, диндошларингга яқин бўлишинг керак. Мен мусулмонман ва мусулмон фарзандиман – яқин кишиларинг, диндошлар учун яратилаётган хайрли иш, менинг фикримча, ҳаётимизнинг асосий мазмуни ҳисобланади», деб Усмоновнинг айтган сўзларини келтириб ўтган матбуот хизмати.\nУсмонов «одамларга яхшилик қилиб, бунинг эвазига ҳеч қандай минатдорчилик кутиш керакмас»лигини таъкидлаб ўтди.\n«Россиянинг мусулмон уммати – жамиятнинг давлатимизнинг бирлашиши учун кўмак берадиган, православлик билан доимо осуда бирга яшайдиган қисмидир. Барча россияликлар қандай динга мансублигидан қатъи назар, ягона халқдир», деб айтган Усмонов.\nТеглар: лигини ҳақда даражали мукофоти хизмати Ал\n12:43 / 22-12-2016


Миямизга ўзимиз таъсир кўрсатишимизнинг 9 та ғаройиб намунаси - Zamin.uz\nМия – организмдаги энг жумбоқли орган бўлса керак. Олимлар доимий равишда унинг фаолияти тўғрисида янги маълумотларга эга бўлишларига қарамай, сирли жиҳатлар ҳали ҳам кўп.\nМияни тадқиқ қилиш соҳасида сўнгги йилларда қилинган кашфиётлар билан сизларни таништирамиз.\n9. Сурункали тўйиб ухламаслик хотирани ёмонлаштиради\nБерклидаги Калифорния университети олимлари уйқунинг етишмаслиги хотирани кучсизлантириб, Альцгеймер касаллигини чақиришини аниқлашган. Гап шундаки, тўлиқ уйқу вақтида мия ҳужайралари бу органга салбий таъсир қиладиган токсик бирлашмаларни ўчириб ташлайди. Агар киши сурункали равишда тўйиб ухламаса, бу бирлашмалар мия ҳужайраларига салбий таъсир кўрсатади.\n8. Узоқ чўзилган зўриқиш мияни ишдан чиқаради\nХотира, ўқиш ва ўз-ўзини назорат қилиш қобилиятининг пасайиши – организмнинг доимий зўриқиши айнан шу оқибатларга олиб келади. Бундан ташқари, у кишида асабийлик, хавотир, тез-тез чалғишга сабаб бўлади.\n7. Севиш ва ёқтирмасликнинг умумий жиҳатлари кўп\nБританиялик олимлар муҳаббат ва ёмон кўриш миянинг бир-бирига ўхшаш қисмида пайдо бўлишини аниқлашган. Бироқ ёқтирмасликдан фарқли равишда муҳаббат миянинг фикр юритиш ва мантиқ учун жавоб берадиган қисмлари фаолиятини анча пасайтиради.\n6. Мия сувсизликка жуда таъсирчан\nМиямизнинг 80 фоизи сувдан иборат. Шунинг учун ҳатто суюқликнинг мўътадил йўқотилиши (2 фоизга яқин) эътиборни жамлаш, сергакликни пасайтириб, қисқа муддатли хотиранинг пасайиши ва бошқа билиш қобилиятлари ёмонлашувига олиб келади.\n5. Ҳомиладорлик бош мия тузилишини ўзгартиради\nОлимлар ҳомиладорларда миядаги ижтимоий билиш ва ўзгаларни тушуниш учун жавоб берадиган кулранг модданинг ҳажми камайишини исботлашди. Буларнинг бари она ва бола ўртасидаги алоқани кучайтириш ҳамда аёлга ўз ҳомиласи эҳтиёжларини тушуниш ва ташқи таҳдидларни сезишда ёрдам беради.\n4. Рационда шакарнинг кўплиги хотирани ёмонлаштириб, ўрганиш қобилиятини пасайтиради\nРациондаги фруктозанинг катта миқдори мия фаолиятини секинлаштиради, унинг маълумотни ўрганиш ва эсда қолдириш, ёдда сақлаш қобилиятини пасайтиради.\nОлимлар саноатда ишлаб чиқарилган шакар ундан-да хавфли эканини қайд этишган (алкоголь бўлмаган ичимликлар, қайла ва болалар овқатларига қўшилади). Бироқ омега-3 ёғ кислоталарига эга маҳсулотлар бузилишлар оқибатларини тиклайди.\n3. Романтик муҳаббат ва оналик ҳислари жуда ўхшаш\nМия фаоллигига кўра, романтик муносабат ва оналик ҳисси жуда ўхшаш, бироқ фарқлар ҳам бор. Муҳаббатда миянинг хавотир ва қўрқув учун жавоб берадиган қисмлари, оналарда эса боғланганлик ҳиссини ташкил қилиш жавоб берадиган қисмлари фаоллашади.\n2. Рассомчилик билан шуғулланиш мия фаолиятини яхшилайди\nТадқиқот натижалари шуни кўрсатдики, рассомчилик билан шуғулланиш ва асарларни томоша қилиш миянинг соҳалари ўртасидаги ўзаро ҳамкорликни яхшилаб, қариш жараёнини секинлаштиради. Олимлар 62 ёшдан 72 ёшгача бўлган кишилар ўртасида санъатнинг таъсирини ўрганишган. Уларнинг ярми санъатшунослик курсини, қолганлари эса – рассомликка ўргатиш курсини тамомлаган. Рассомчилик билан шуғулланиш санъатшуносликка қараганда кучлироқ натижа берган.\n1. Мутолаа мияни аъло даражада машқ қилдиради\nОксфорд олимлари мутолаа вақтида миянинг билиш қобилияти ишга тушишини исботлашган. Ҳатто миянинг бошқа пайт ҳаракатсиз бўлган соҳалари ҳам фаоллашади. Мутолаа вақтида қон миянинг эътиборни жамлаш ва билиш қобилиятлари билан боғлиқ соҳасига тушади. Гап шундаки, телевизор томоша қилиш ёки видеоўйинлар ўйнаш вақтида бу ҳолат кузатилмайди. “Замин” янгиликларини “Twitter”да кузатиб боринг\nХотирани яхшилашда фойда берадиган маҳсулотлар\n5-04-2019, 13:12, Ҳаёт тарзи\n23-03-2019, 09:07, Ҳаёт тарзи\n10-03-2019, 23:57, Ҳаёт тарзи\n4-02-2019, 06:02, Ҳаёт тарзи\n15-01-2018, 17:38, Ҳаёт тарзи\nЯнгиликлар » Ҳаёт тарзи » Миямизга ўзимиз таъсир кўрсатишимизнинг 9 та ғаройиб намунаси


Жорж Салим. Саҳро йўлида (ҳикоя) — www.ziyouz.uz\nБош саҳифа Жаҳон насри онлайн антологиясиЖорж Салим (1933-1976; Сурия)Жорж Салим. Саҳро йўлида (ҳикоя)\nЖорж Салим. Саҳро йўлида (ҳикоя)\nЧоп этилган 21.07.2010 21.07.2019 МуаллифZiyouz.uz\nС. одатдагидан барвақт уйғониб, ҳали биринчи шафақ нурлари чиқмасданоқ ўрнидан турди. Сўнг сафарбоп кийимини кийиб, ўрнини тузатиб, хонасига кўз юритди. Кеча кечқурун тайёрлаб қўйган учта жомадонига энгашиб, бирини орқасига осди, қолган иккисини икки қўлига олди. Уйнинг эшиги-ю, дераза-ларига назар солиб, чироқларни ўчирди. Уй эшигини маҳкам беркитди. Ўзи турадиган баланд бинонинг зиналаридан пастга тушди.\nДеярли бўш шаҳар кўчаларидан юриб кетди, одамлар бу соатда ҳали уйқуда эдилар. Аҳён-аҳёнда ҳар кўчада тунги қоровулларни учратар эди. Баъзи қоровуллар уни кўрганида бошларини қимирлатиб:\n— Мусофир, шубҳа йўқки, мусофир, — дер эдилар.\nС. уларга ҳеч қандай эътибор бермай, йўлида давом этди. Шаҳарнинг шарқий дарвозасига етиб келди. Дам олиш учун бир оз тўхтади. Жомадонларини ерга қўйиб катта тошга ўтирди ва уфқни кузата бошлади. Уфқ ёриша бошлаган эди. Кўрдики, бу тонг бошқаларидан ҳеч қандай фарқ қилмайди. С. Бир оздан сўнг қўзғолиб ўзига ўзи деди:\n— Вақтни ўтказмаслигим керак, йўл узоқ.\nЙўлида давом этди. Кичкина шаҳар кўзидан ғойиб бўлишидан илгари унга охирги маротаба қаради. Текисликда ястаниб ётган шаҳар негадир озгина бўлса-да, суюкли туюлмади. Шаҳарни ўраб турган далалар оралаб яна юриб кетди. Шаҳар кўзига кўринмай кетгунча узоқ юрди.\nАслида учта жомадонни ҳам у ўзи билан олмоқчи бўлган нарсаларни сиғдирадиган даражада катта эмас эди. Кўпгина нарсаларини уйда қолдираёт-ганидан истиробга ҳам тушди. Шу боис, нарсаларни танлаш, уларни йиғиш ва жомадонларга тахлаш кўп вақти талаб қилди. Жомадонларнинг бирига баъзи тоза кийимларини, пальтосини ва янги кастюмини солди. Иккинчи жомадонга соқол олиш ва пардоз-андоз учун керакли асбобларни, анча-мунча нон ва егулик солди. У бу икки жомадонни қўлида кўтариб олган эди. Орқасига осиб олган учинчи жомадонга эса, ўзи яхши кўриб қайта-қайта ўқийдиган энг азиз китобларини, шунингдек, диплом ва бошқа ҳужжатларини, эсдалик дафтарини, яна битта янги дафтар солди — эсига тушган нарсаларни қайд қилиб бораман деган нияти йўқ эмасди. Булардан ташқари тутилган альбом ҳам шу жомадондан жой олган. У болалигидан бошлаб тушган суратлари, шунингдек дўстлари ва қариндошларининг суратлари билан тўлган эди. С. бу альбомни жуда эҳтиёт қиларди — ахир унда энг гўзал эсдаликлар муҳрланган, қалбига энг яқин, энг севган кишиларнинг суратлари жой олган.\nКун пешинга яқинлашганда С. очиққанини сезди. Юришдан тўхтаб, кенг дала ўртасидаги катта дарахт соясига ўтирди. Сўнг жомадонини очиб, ундан у-бу олиб тамадди қилди. Сўнгра дарахт орқасидаги чархпалакдан сув ичди. Чарчоқ босиб, бир оз ухлагиси келди. Қолаверса, кеча кечқурун тўйиб ухлол-маган. Аммо ўзини қўлга олиб, йўлда давом этишга қарор қилди. Қуёш ботгач, ухлаб олар, ҳозир эса анча йўл босиб қўяди. Ахир унинг тунда юриш нияти йўқ. Хаёлига икки жомадондан бирини ташлаб кетсаммикан деган ўй келди. Бироз тараддудланди. Охири қўлини толдирган мана шу катта жомадон жуда зарур эмас деган фикрга келди. Ундаги кийимлардан нима фойда? У ҳали пальтони ёки янги костюмни киядими, йўқми? Бир муддат жомадонни қолдирсамми йўқми деган ўй ўртасида иккиланиб турди, сўнг хоҳишига бўйсунди. Бир жомадонда овқат, наригисида илму-фикр….. ўзича деди:\n— Менга бир кийим етади, тирик зот бундай киймларга мухтож эмас.\nОхир-оқибат жомадонни ўзи ўтирган дарахт соясига ташлаб кетди. Юришда давом этди. Тезда, оғир, бефойда юкдан қутулганини ҳис қилди. Енгил бўлиб қолди. Далаларни тезроқ кесиб ўта бошлади. Иккинчи жомадонни бир қўлидан иккинчисига олар, юк оғирлигини ҳис қилмас эди.\nҚуёш ботганида ҳам С. юришда давом этди. Ниҳоят, ўзи мўлжал қилганидек тўхташга қарор қилди. Лекин бир бўлак нон тановул қилиб олгач, юришда давом этишни афзалроқ деб топди. Қандайдир бир қамчи уни савалаётгандек эди. Қаттиқ толиқса-да, бир оз дам олиб, яна юришда давом этди. Иккинчи жомадонни ҳам ташлаб кетиш истаги пайдо бўлди, лекин унда овқат ва пардоз-андоз, соқол олиш асбоблари борлигини ўйлаб, ичида кулиб қўйди.\nАгар у кўзлаган манзилига эртага етиб олса, буларга ҳожат қолмайди, демак, овқат ва ичимликни кўтариб юришдан нима фойда? Ҳа, лекин пардоз-андоз асбоблари-чи? Мириқиб кулди. Қандай қилиб буни илгари тушунмади, бу бекорчи нарсаларни кўтариб юриш машаққатига нима учун бардош бериб юрибди, соқоли ўсса ўсар, бундан нима зарар? Аксинча, бу унга салабот ва виқор бахш этади.\nИккинчи жомадонни йўл ўртасига ташлаб кетди. Ўзича деди: “Одамлар уни топиб, бу ўлжадан хурсанд бўладилар, ахир улар ўлжаларни яхши кўрадилар-ку. Уларнинг барча ўлжалари мана шу қабилидадир. Мен эса уларга муҳтож бўлмайман”.\nКичкина тўлин ой йўлни, дараларни ёритар, унинг нури рақс тушаётган дарахт баргларида акс этар эди. У бу гўзал манзарадан ҳайратда қолди, аммо ундан лаззатланиш учун тўхташни истамади. Бир муддат олдин уни чорлаган ва у жавоб берган саҳрога етишга шошилар эди. Тўғри, саҳро кўпдан бери, ўзини таниганидан буён уни чақиради. Лекин у бу чақириқни рад этолмай қолгунича унга жавобни кечиктириб келди.\nЭнди юриши енгиллашди, ахир икки қўли ҳам бўш эди. Ғайрат билан юриб кетди, қадамини тезлаштирди. Шунга қарамай, орқасига осиб олган жомадон бир оз азоб берар эди. Аммо у бу жомадонни қаттиқ ардоқларди, уни йўқотишдан қўрқарди. Унда ўзи тўплаган тажрибалари йиғилган, кўп йиллар давомида қўлга киритган шаҳодатномалари бор. Аммо у тонг отар пайтида жомадон орқасини босиб, азоб бераётганини ҳис қилди. Бир муддат мана шу илмлардан нима фойда бор, деб фикр юритди. Саҳрода уни кутиб турган тотли, гўзал кунлар олдида бу илмлар нима бўлибди? Ундан кейин, бу илмлар унинг қалбига ўрнашмаганми? Хотираларига-чи? Бу билимлар руҳининг энг чуқур жойларига кўмилган. Руҳи асраган қоғозларни кўтариш шарт эмас. Орқасига боғлаб олган жомадон тугунларини ечар экан, юрагида азобли ғам-ғусса ҳис қилди. Сўнг уни ерга қўяр экан, ўзини овутди: ичидаги қимматбаҳо китоблар, ғамгин эсдаликлар, муҳим ишонч қоғозлари билан ушбу жомадонни топган одам унинг эгасини албатта муносиб тақдирлайди. Лекин у бошини қимирлатиб, бу фикрни рад этди. У ўзига ҳам ёқмади, у билар эдики, одамлар барибир буларнинг қадрига етмайди, эгаси кетгач, ўзи бундан маҳрум бўлгач, одамларнинг тақдирлашларидан нима фойда? У ҳаётда бахтли бўлмади, хурсандчилик кўрмади. Ва келган хулосаси ягона бўлди, у ҳам бўлса, барча нарса ботилдир. Ким билсин, балки ўзи излаган нарсаси саҳрода серобдир, отса отиб юбора қолсин, дарҳақиқат фойдасидан кўра оғирлиги кўпроқ бўлган бу юк унинг озодликдан маҳрум қиляпти-ку? С. барча ортиқча юкдан қутулган ҳолда юриб кетди.\nЭнди биргина ҳис қилаётган нарсаси ташналик эди. Чанқоқ унга тобора азоб берар эди. Қанийди, чанқоғини қондирадиган булоқ топилса. Узоқдан кўзига бир неча булоқ кўринди, уларга қараб жадал юриб кетди. Ундан қониб-қониб сув ичди. У беихтиёр қуйилиб келаётган терларини артди, бир неча марта юзини, пешанасини, бошини, қўлларини, оёқларини ювди, куч-ғайрат ҳис қилди. Шу пайтнинг ўзида ғалати бир фикр миясига келди: бу сеҳрли булоқ ўзи ҳақиқатда бор эдими? Бунга сабаб шу эдики, ҳеч нарсани эслай олмади, мутлақо ҳеч нарсани эслашга қодир бўлмай қолди, дунё кўзига қоронғи бўлиб кетди, фикри зеҳнини фақат бир нарса эгаллаганди — у ҳам бўлса, саҳро. Аммо қаердан келди, кеча ва ўтган куни нима қилди, қаерда бўлган, кунларини ўтказган, оиласи ва яқинлари қаерда, улар ўзи ким? Буларнинг барчаси унинг хотирасидан йироқлашди, олдида фақатгина саҳро кўринар эди: саҳро уни анчадан бери кутар эди.\nС. орқа-олдига қарамай юриб кетди, саҳронинг чақириғи энди ниҳоятда кучайган эди. Энди у тўхтай олмас, дам олишга жуда муҳтож бўлса-да, олдинда шубҳасиз роҳат келиши унга тасалли берарди. Мана саҳро узоқдан кўзга ташланди. Ҳали унга етишига анча борлигини билса-да, унга жуда-жуда яқин кўриниб кетди, худди саҳро уни ўраб олаётгандек бўлди. Шунга қарамай, у ҳали кўп юриши керак эди. Фақат бир нарса уни безовта қилар, бундан қандай қутулиш йўлини билмас эди. Кийимларининг вазни енгил бўлишига қарамай, С. агар тасмалари ва оёқ-кийимларини ечса, юришга, ҳаракат қилишга янада қулайроқ бўлади, деб ҳисоблади. Дарҳақиқат, камарини ечди, оёқ кийимларини, пайпоғини ерга ташлади. Бир неча қадам босгач, кийимлари сиқаётганини ҳис қилди. Костюми, кўйлаги, шимини ечиб, ачинмасдан отиб юборди, ҳақиқатда ҳам улар уни сиқаётган эди.\nС. саҳронинг ўртасини мўлжаллаб югуриб кетди. Барча кераксиз юклардан халос бўлгач, капалак ёки шабада каби енгил бўлди. У ўзи кўра олмаган, аммо уни ерга қаттиқ боғлаган мустаҳкам арқонлар узилгач, ўзини ҳатто учишга ҳам қодир бўлаётгандек ҳис қилди. Чексиз ястаниб ётган биёбонда югура бошлади. Орқасига қараб, ҳеч нарса кўрмади. У ҳозиргина олдидан ўтган барча нарсалар кўздан ғойиб бўлган эди. Икки яланг оёқлари қум ичига бот-бот ботиб кетар эди. Ичида хитоб қилди:\n— Саҳрога етиб келдим, шубҳа йўқки, етиб келдим!\nҚумдаги қадам изларини мушоҳада қила бошлади, уларнинг кўриниши уни ажаблантирди. Аммо шамол кутилмаган саҳро сатҳини текислаб қўяр ва қадам изларни йўқ қилиб юборар эди. Шамолнинг иши унга азоб берди. Изларининг йўқолиши уни дилини ўртаб юборди. Изларини кўришга интилиб олға юрди, сўнг ғамгин ҳолда уларнинг йўқолишини кузатиб турди. Узоқда уфқда чўзилган оқ нур кўринди. Ўзи зор-муштоқ бўлган сувни кўрди, у тарафга қадамини тезлатди. Лекин унга ета олмади, тинимсиз ҳаракат қилди унга етишиш учун. Аммо қанчалик интилмасин, сув ундан узоқлашаётгандек бўлар эди. Ўзидан сўради: Бу нима? Ва тахмин қилдики, агар унга етишиш учун шундай юрадиган бўлса, минг йиллар ўтса ўтадики, унга ета олмайди. Ичидан бир даҳшатли ҳайқириқ отилиб чиқди:\n— Эй, Худойим!\nУни қўрқув ва даҳшат ўраб олди. Жойида қотиб, йўқ нарсага бақрайиб қолди. Қумдан иборат кичик-кичик тепаликлар — барханлар атрофини ўраб олган, олдида нигоҳи етадиган жойнинг барчасида қават-қават тепаликлар ётар эди. Танасидан тер қуйила бошлади, улар ташна қумлар бағри тушар эди. Унинг тери қон каби қип-қизил эди. Номаълум қўл унинг елкасига қоқиб, аста шивирлади:\nҲеч кимни кўрмаса ҳам беҳол сўради:\n— Етиб келдимми?\nУнга ҳеч ким жавоб бермади. Шунда у икки қўлини оғзига қўйиб, кучи борича саволни қайтарди:\nБир оздан сўнг акс садо жавоб янглиғ қайтиб келди:\n— Етиб келдим…\nКичкина қўл иккинчи марта елкасига қоқаётганини ҳис қилди. Сўнг у қулоғига ёқимли, мусиқий оҳангда пичирлади:\nСен кийимларингни ечишинг керак.\n— Лекин мен уларни ечиб бўлдим-ку?\n— Қолганини ҳам еч.\nС. хижолат бўлиб ён-верига қаради, лекин атрофда ҳеч кимни кўрмади.\n— Хижолат бўлма, кийимингни ечиб, отиб юбор.\nС. тезда буйруққа бўйсунди, сўнг даҳшат ичида сўради:\n— Хозир мен қандайман?\nБу сафар ич-ичидан чиққан яширин овоз унга жавоб берди:\n— Онанг туққанидексан.\nҚўл яна унинг елкаларига оҳиста қоқди:\n— Соатингни еч, уни нега тақиб юрибсан?\n— Мен ундан вақтни биламан.\n— Уни еч, у ерда вақт бўлмайди.\nС. соатни ечиб, узоққа отиб юборди.\n— Энди қум заррасига айланишинг керак.\nДаҳшатдан оғзи қийшайиб кетди:\n— Қум заррасига? Қандай қилиб?\nБу саволга ҳеч ким жавоб бермади, фақат буйруқ оҳангида хитоб эшитилди:\n— Ерга ёнбошла, кўпгина қум заррачалари бўлган ака-укаларинг олдига ёт!\n— Қум заррачалари ака-укаларимми?\n— Ҳа, ҳа, сен ҳам улар каби қум заррасига айланасан.\nҲайрон бўлиб деди:\n— Лекин мен жуда катта бўлсам, қандай қилиб кўринар-кўринмас кичкина қум заррасига айланаман?\nСаволига жавоб эшитмади, афсусланишга ўхшаш оҳангда деди:\n— Ундай бўлса, шу охирги синовми?\nУнга ҳеч ким жавоб бермагач, буйруққа бўйсунди ва ерга ётди. Хаёлига охирги савол келди:\n— Бу қанча давом этади?\nҚулоғига ниҳоятда босиқ, ингичка овоз пичирлади:\n— Бу Худонинг хоҳишига кўра бир неча кунгина давом этади.\nС. кўзини юмди…\nАрабчадан Дилафруз Муҳиддинова таржимаси\n«Жаҳон адабиёти» журнали, 2007 йил, 4-сон\nРукнларЖорж Салим (1933-1976; Сурия)\n← Аввалги Аввалги Мелис Абакиров. Қатағонда ўтган болалик (ҳужжатли қисса)\nКейинги → Кейинги: Богомил Райнов. Менинг номаълум соҳибжамолим (қисса)


Кредит фоизлари юқорилиги сабабли янги автобуслар сотиб олиниши кечикаяпти\nАвтомобиль ташувлари хавфсизлигини таъминлаш борасида вилоят транспорт бошқармаси ходимлари томонидан ЙПХ билан ҳамкорликда йил бошидан буён жами 786 та қўшма рейд (1 июнь ҳолатида) тадбири ўтказилди. Уларда 2365 ҳолатда рухсат этувчи ҳужжатсиз йўловчи ташиш ҳолати аниқланиб, ҳуқуқбузарларга маъмурий баённома расмийлаштирилди. 1184 нафар ҳуқуқбузар лицензия варақаси олиб, фаолиятини қонунийлаштирди. 1181 та ҳолатда эса суд томонидан айбдорларга 858 миллион сўм жарима қўлланилди.\nБу ҳақда Қарши шаҳридаги Журналистлар уйида вилоят транспорт бошқармаси томонидан “Аҳолига хизмат кўрсатаётган транспорт воситаларининг хавфсизлиги ва қулайлиги” мавзусида бўлиб ўтган матбуот анжуманида айтиб ўтилди.\n- Сир эмас, автобус ва микроавтобуслар йўловчи ташишда нисбатан хавфсиз ва арзон транспорт воситаси сифатида кўрилади, - дейди бошқарма бошлиғи Нарзулла Намозов. - Вилоятимизда ҳам жамоат транспорти қамровини ошириш асосий мақсад қилинган. Хусусан, жорий йилда тадбиркорлар ташаббуси билан 74 та автобус ва 46 та микроавтобус харид қилиш, шунинг ҳисобига 10 та янги автобус йўналишини очиш режалаштирилган. Лекин кредит фоизлари юқорилиги сабабли янги автобуслар сотиб олиниши кечикаяпти. Айни пайтга қадар 20 та янги замонавий микроавтобус олиб келиниб, йўловчиларга хизмат кўрсатаётганини ҳам алоҳида қайд этиш керак.\nЖамоат транспорти хавфсизлигини таъминлашда оралиқ бекатлар муҳим ўрин тутади. 2022 йилда биргина Қарши шаҳрида 30 та шундай бекат қуриш мўлжал қилинган. Ҳозирга келиб 10 та оралиқ бекат қуриб бўлинган. Шунингдек, вилоятда автовокзал, автостанция қуриш ва реконструкция қилиш бўйича ҳам ишлар белгиланган. Умумий ҳисобда 10 та объектда қурилиш ишлари ташкил этилиши лозим. Айни вақтда 4 тасида (3 таси Қарши шаҳрида, 1 таси Шаҳрисабз шаҳрида) қурилиш кетмоқда. Ер майдонлари ажратилмагани боис эса 4 та автосарой қурилиши ортга сурилаяпти.\n- Йўловчи ташиш хавфсизлигини таъминлашга ташувчи корхоналар ҳам бирдек масъул ҳисобланади, - дейди Нарзулла Намозов. - Мавжуд йўналишларни ташувчиларга бириктириш бўйича жорий йилдан янги тартиб кучга кирди. Тендер танловлари электрон тарзда, инсон омилисиз ўтказилмоқда. 10 июнь ҳолатига кўра, вилоятимиз бўйича 181 та йўналиш, шундан 91 таси автобус, 90 таси йўналишли такси йўналиши очиқ тендер танловларига қўйилди. Натижада 34 та йўналиш ташувчиларга бириктирилиши таъминланди.\nМатбуот анжуманида таъкидланганидек, 2022 йил 10 июнь ҳолатига кўра, вилоятимизда 8120 та лицензияланган транспорт воситаси мавжуд. Шунинг 371 тасини автобус, 43 тасини микроавтобус, 1927 тасини енгил автотранспорт (Дамас), 5272 тасини енгил автомобиль (4 ўриндиқли), 507 тасини эса юк автомобили ташкил этади. 615 та субъект Президентнинг 2021 йил 7 майдаги “Автомобиль транспортида йўловчилар ташиш фаолиятини тартибга солишни янада соддалаштириш чора-тадбирлари тўғрисида”ги қарорига асосан, ЯТТ (ўзини ўзи банд қилган) сифатида фаолият кўрсатмоқда.\nМатбуот анжумани қизғин савол-жавоблар асосида ўтди.


“САЛТАНАТ ЭРТАКЛАРИ” | TURONZAMIN\nАйниқса бир шайтон ҳақида китоб унга роса ёқар экан. Китобда ёзилишича, ўша шайтон ён-атрофдагиларни ва умуман барча инсонларни икки гурухга ажратар экан. Биринчисига асосан яхши инсонлар, аммо шайтоннинг душманлари, ҳалқ орасида обрў-эьтиборга эга бўлганлар, шунингдек шайтондан кўра ақиллироқ ва қобилиятлироқ бўлганлар кирар экан.\nИккинчи гуруҳ эса барча бошқалардан иборат экан. Шайтон доимо иккинчи гурухдаги одамлар биринчи гурухга кириб қолмасликларига қараб турар экан. Шу билан бир қаторда бор кучини биринчи гурухдагиларга қаратар экан. Уларни чалғитар экан, иложи борича юриш-туришига ҳалақит қилар, охир оқибатда уларни йўқотишга ҳаракат қилар экан.\nКитобдаги шайтон (Қашқадарёдаги Китобдан чиққан шайтон эмас, шайтон ҳақидаги китобдан чиққан шайтон) кунлардан бир кун салтанат тахтига ўтириб қолибди. Шу пайтдан бери унга шайтон амаллари анча осон кечадиган бўлибди, чунки СНБ, милиса ва бошқа шайтончалар унга тўғридан-тўғри бўйсинар эканда.\nТахтга яхшилаб ўрнашиб олгач, барча шайтон амалларидан қаматиш амалини ёқтириб қолибди. Бу ишдан хатто хузур хам қилар экан. Мободо бир неча кун бировни қаматмаса, ниманидур йуқотиб қўйган одам каби ўзини жуда карахт хис қилар, то алла-кимни қаматмагунгача ўзига келмас экан. Охир-оқибат қаматиш амалини устаси бўлиб кетган олампаноҳ ҳақида ҳалқ орасида турли миш-мишлар овоза экан.\nМасалан, салтанатнинг 20 йиллиги муносабати билан шотирлари тайёрлаган хужжатли фильмни кўра туриб, 20 йил илгари уни қаттиқ танқид қилган собиқ Куйбишев райкоми биринчи секретарига фильмда кўзи тушиб қолибди. “Бу бола нима иш қилаябди?”,-деб ёнидагилардан сурабди. “Тижорат билан банд, пиво цехи бор” , -деб эшитгач, “Нега қамоқда эмас, 3 кун мухлатда қамалсин!”,-деб буйруқ берган экан.\nШундан сўнг ўзини анча енгил тортиб, 3 кун резиденциясидан чиқмай ароқ ичибди. Шотирлари эса 2 кунга қолмай ҳалиги бечорани ҳакиллатиб зиндонга тиқишибди, сўнг улар ҳам 3 кун ароқ ичишган экан. Олампаноҳ ўрнатган тартибга биноан шайтон салтанатида қамалиш амалидан сохит бўладиганлар бўлмас экан. Ҳеч ким ҳаддидан ошиб кетмасин деб ўзи ёнига олган Давлат маслаҳатчилари, навбатдан ташқари сессияларда ўзи тайинлаган ҳокимлар, турли соха вазирлари, эгаллаб турган мансабидан ўз ҳоҳиши билан бўшаган мулозимлар, хулласи барча-барча бир кунмас бир кун қамалар экан. Фақат узоқ ўлкаларга қочиб жон сақлаш мумкин экан.\nШундай қилиб барчани қамайвергач, қамалишга навбат подшоҳ қариндошларига етиб келибди. Бундан хузурланган шайтон аввал ўз жиянини 5 йилга жиннихонага жойлабди. Сўнг ўз божасининг, яни хотинининг синглиси оиласига нигоҳи тушибди. Буни сезган божа вақтни йўқотмасдан салтанатдан тум-тарақай бўлиб, қуённи уриб қолибди.\nОт ўрнини той босар деганидек, отасини ўрнига ўғли энг обрўли қамоқхонанинг энг чуқурдаги камерасининг тўрига жойлаштирилибди. Буни кўрган Олампаноҳнинг энг яқинлари, яъни чала ялонғочликда бир-биридан гўзал, бир-бири билан гаплашмас, бир-биридан паст келмас (бор бойлиги бўйича эмас, бўйи бўйича) қизлари холаваччаси қамалишига турлича изоҳ берибдилар. Йигитни хибсланишига ҳисса қўшган шайтоннинг катта қизи бу холатдан хурсандчилигини яширмас эмиш.\nЧунки қамалган йигитнинг барча мулки форум фондининг фондига ўтиб, Париж томонлардаги Интерпол “арест” қўйган ҳашаматли уйларини ўрнини шундоққина босади, қўяди. Бу нарсадан кўп ҳам бехабар бўлган Олампаноҳнинг кичик қизи эса “Мени нега хамма диктаторнинг қизи деб атайди?”,-дея хайрон бўлиб юрар эмиш. Аммо шу кунларда ўзининг Женева кўлининг бўйидаги данғиллама вилласига полиция назари тушганини сезиб, ҳар эҳтимолга қарши бу уйни Тошкентдаги 2 хонали квартирасини сотган пулига олинганлиги ҳақида хужжат тайёрлашга киришиб кетибди. Олампаноҳ эса қамалишга кейинги номзод қидириш билан банд экан.\nЧунки халқнинг бу масаладаги рисқини кесмаслик учун зудлик билан кимнидур кесиши шарт экан. Хамма кимга навбат келган экан, деб хаяжонда кутар экан. Демак, азиз болажонлар, биз хам сизлар билан бу масалани нима билан тугашини интизорлик билан кутамиз. Хозир эса ётиб дам олинглар. Алла болам, ухла болам….\nЭртакни сизга етказган М.Мансур. Тошкент шахри 19.10.2013 йил.


Бу дунёда ўлиб бўлмайди. Тоғай Мурод\nHome icon Бош саҳифа»Кутубхона»Наср»Бу дунёда ўлиб бўлмайди. Тоғай Мурод\n1 дан 5 сахифа\nАбдулла Қодирий номли Давлат мукофоти лауреати, Ўзбекистон халқ ёзувчиси Тоғай Муроднинг «Бу дунёда ўлиб болмайди» романи ХХ аср ўзбек зиёлиларининг кўргиликлари, дард-аламлари, фожиалари ҳақидадир. Бу асар ёзувчининг сўнгги романи бўлиб, коп йиллик\nижодий изланишлари инъикосидир.\nТаги кўрмаганга гилам битмасин.\nҚодир қулни чевараси, Холмат малайни невараси, Эсон хизматкорни боласи Ботир қўшчи тумандан айниб келди.\nҚўшчи калондимоғ-калондимоғ қадам босди. Кибор-кибор қулоч отди. Керма қош-керма қош боқди.\nКолхоз идораси қошида оёқ илди. Идора томига сердимоқ назар солди. Гап йўқ, сўз йўқ — нарвондан томлади.\nТомда қўлларини кетига қўйди. Том бош-адоғилаб қадамлади. Вазмин-вазмин қадамлади. Олисларга доно-доно боқиб қадамлади.\nБирдан қозиқдай қоқилиб қолди. Мисоли ҳайкал бўлиб қолди. Ерга шаҳодат бармоқ ўйнатди. Лик-лик ўйнатди. Қоровулни имлади.\nҚоровул ҳадаҳа-ҳадаҳа келди. Нарвон пойида ҳайрона-ҳайрона турди. Қоши узра кафт соябон эта-ета мўлтайди.\nЧақиргандай бўлдингизми? — деди. Қўшчи ҳокимона-ҳокимона сиёсат этди.\nХалқ йиғилсин! — деди. — Халқни йиғинг! Қўшчи қўллари кетида тағин қадам олди. Мағрибга боқиб қадам олди. Машриққа боқиб қадам олди. Қоровул гапни кулги-мутойибага йўйди.\nҲа, халқ келади! — деди. — Тайинлаб қўйиб эдим, халқ ҳализамат келиб қолади!\nХалқ йиғилсин, дедимми, йиғилсин!\nҚоровул ҳайрондан-ҳайрон бўлди. Туриб-туриб... ғаши келди.\n«Ўзинг бир қўшчи бўлсанг, — демоқчи бўлди. — Сенга ким қўйибди идорани томига чиқишга?»\nЯна-тағин, шайтонга ҳай берди.\nХалқни нима қиласиз? — деди. — Мана мен халқ, ўзимга айта беринг!\nЙўқ, халқ йиғилсин!\nШу вақт дарвоза олдида беш-олти деҳқон қора берди. Деҳқонлар нарвон пойига тўп бўлди. Кулги-мутойибага ўтди:\nСин-симбатингизни даладан кўриб келдик.\nТуманда нима гаплар бор, гапиринг, қани?\nҚани, тумандан гурунг беринг, қани?\nҚўшчи томдан тушди. Ҳовуз бўйлаб юрди. Ҳовуз супада тик турди. Қўлларини орқа этди. Йўқ қоринни олға сурди. Йўқ қоринни олға сураман дея... кетига чалқайиб қолди. Йўқ қорин олдинда қолди... Кети ич-кари кириб йўқолди. Ўзи кетига чалқайиб қолди! Қўшчи деҳқонларга бармоқ ниш этди.\nШундай туринглар! — деди. Деҳқонлар супа пойига тўп бўлди. Қўшчи супага бармоқ бигиз этди.\nЎтиринглар! — деди.\nДеҳқонлар чўк тушди. Чордана қуриб ўтирди.\nҚўшчи белқарсдан билак ўтказди. Белқарс тутамлади. Иўқ қоринни тағин-да олға сурди. Кети тағин-да ичкари кириб йўқолди.\n— Аммо-лекин! — деди. — Айтинглар, қани, мен кимман?\nДеҳқонлар ўзаро қарашиб олди. Биламиз демишдай, бош ирғади. Ҳазил демишдай, мийиқларида кулди.\nКим бўлардингиз, ўзимизни Ботир қўшчи-да, — деди. Қўшчи йўқ қоринни олға силтади.\nЙўқ! — деди. — Аммо-лекин тополмадиларинг!\nДеҳқонлар бурчакка бет буриб келди. Деҳқонлар оғиз ушлаб кулди.\n— Колхоз тузилгани қачон эди? — деди қўшчи. — Сизларга қачон ақл киради? Топинглар, мен кимман?\nУнда, ўзингиз айтинг?\nБиз бир далада юрган деҳқон бўлсак?\nСиз туман бориб келдингиз, сиз айтинг?\nҚўшчи икки қўлини кўксига қўйди. Кўкрагини олға шиширди.\n— Мана шу... мен-а? — деди. — Мана шу мен! Айтинглар, қани, мана шу мен кимман?\nДеҳқонлар тағин бир-бировига қаради.\nҲа, шу сиз, шу сиз! — деди.\nУнда, сизларга топшириқ: боринглар, мени ким эканимни билиб келинглар! Қўшчи шундай дея, супадан тушди. Кўчага равона бўлди.\nБир деҳқон қўшчини изидан етди. Қўшчини билагидан тутамлади.\n— Менга қара, Ботир, — деди. — Отангни кўрдим, аҳмади фориғ, энангни кўрдим, товони ёриқ, дейдилар. Отанг шул, энанг шул, нима қиласан, осмонга чиқиб? Туш пастга, туш!\nМен! — дея кўкрак урди. — Мана шу мен, Ботир фирқаман, Ботир фирқа! Деҳқонлар ўзаро қарашиб-қарашиб олди.\nКим-ким? — деди.\nБир сўз билан айтсак: Ботир фирқа!\nҚўшчи шундай дея, супа бош-адоғилаб одимлади. Деҳқонларга қараб-қараб одимлади.\n— Бир сўз билан айтсак, мен шу кундан бошлаб\nБотир фирқа бўлдим! Айни вақтда, қишлоқ шўросини раиси-да бўлдим! — деди. — Кимда-ким мени Ботир фирқа демас экан, ўзидан кўрсин! Деҳқонлар бақа бўлиб қолди.\nҚўшчини Ботир фирқа демагичлар бўлди.\nБиров — фирқа сўзига тушунолмай айтмади. Биров — қўшчи сўзига ўрганиб қолиб айтмади. Тағин биров — қўшчига фирқа сўзи ярашмайди, дея айтмади. Ана шунда, Ботир қўшчи... чилласида чироқ кўрмаган бўлди.\nҚўшчи бировни меҳнат ҳақини қирқиб ташлади. Бировни томорқасини сувдан қисди. Бировни мол-ҳолини емишдан тортди.\nОтига «фирқа» сўзини қўшиб айтмагичларни: «Халқ душмани», дея айблади. Шу-шу, қўшчи бир оғиздан — Ботир фирқа бўлди.\nБотир фирқа Ўзбекистон пойтахти Самарқандда олти ойлик сиёсий ўқишни битириб келди.\n1933 йил тўлди.\nНон чучук бўлди. Нон ширин бўлди. Ота ўз ўғлини бир зоғора нонга алмашди. Она ўз қизини бир ҳовуч кепакка алмашди. Одамзот кунжара ейишгача борди.\n— Мана шу қизалоқни олиб кетинг, катта бўлса, эшигингизни супуради! — деди. — Бир ҳовуч кепакка бераман, бир ҳовучгина!\nЎткинчи ўзини эшитмасликка олди. Бозор учун нарх-навони сўрамади. Бошли-кўзли болани сўраб-суриштирмади.\nОна ўнгга қаради, она чапга қаради. Бозорда ўзидан бошқа қолмади.\nШунда, она боласига боқиб ҳўнг-ҳўнг йиғлади. Боласига боқиб увв-увв йиғлади.\nОна энкайди. Бўйин эгди. Боласини бўйнига миндирмоқчи бўлди.\nАммо боласи ўзини орқага олди. Йўқ, ишорасини берди.\nШунда, она, боласини елкаларига қўйиб-қўйиб олди.\nБоласи овози борича йиғлади.\nОна ўнг гапирмади — чап гапирди:\n— Ўчир, бозори касод! Ўчир, зоғора нон!\nОна энди боласини қулоқ-чаккаси аралаш қўйиб-қўйиб олди.\nНиҳоят, таёқ ўтди. Боласи жонҳолатда турди. Жонҳолатда онаси елкасига осилди. Бўйнидан қучоқлаб олди.\nОна рўмоли учига тутиклик бир нимани қўлтиғига олди. Тугунни эҳтиётлаб-еҳтиётлаб қўлтиқлади. Ё пирим, дея, жойидан қўзғолди. Оеқлаётиб, қалқиб-қалқиб олди. Ўзини ўнглаб олди. Бир-икки қадам босди.\nОна елкасида бола, йўл олди. Она қўлтиғида тугун, йўл олди.\nБола онаси бошини опичлаб борди. Овоз бериб, йиғлай, деди. Онасидан қўрқди. Онаси оёқларини чимчилаб олишидан қўрқди. Бола бор-йўғи инг-инг этиб борди. Барибир, она кўксида шалвираб боражак боласи оёқларидан ўйиб-ўйиб олди. Она ўнг гапирмади — чап гапирди:\n— Ўчир, бозори касод! Сидирға ўтир, бозори касод, сидирға ўтир!\nБола ингилламай қолди.\nОна ёлғизоёқ сўқмоқ бўйлаб юрди. Қишлоқни мўлжаллаб юрди. Қишлоқ бир қадам кўринса-да, хийла олис бўлди. Бир илон сўқмоқни кесиб ўтди.\nОна таққа тўхтади. Сесканиб олди. Ўзини орқага олди.\nШунда, елкасидаги боласи кетига чалқайиб кетди. Кети билан йиқилиб тушай деди. Она боласини оёқларидан ушлаб қолди.\nОна ёқасини кўтариб, ичига «туф-туф» этди. Илон юрмиш ўт-ўлан шитир-шитир тингунича\nқимирламади. Жойида турди.\nТағин йўлида давом этди.\n— Ена, нон... — деди.\nОна қадамини катта олди. Аммо қадами ўнгмади. Боши айланди. Кўз олди тебранди.\n— Ена, но-он...\nЕлас-елас бир ит ҳурди. Ит кимга ҳурди? Ит нима-га ҳурди? Она оёқ илди.\n«Ит менга ҳуряпти, менга! — дея ўйлади. — Ит бир нимани ҳидини олди. Ит нон ҳидини олди, нон. Ит ана энди чопиб келади!» Она ит ҳуришини... боласидан кўрди.\n«Болам нон-нон деяпти. Ит «нон» сўзини эшитди», дея ўйлади.\n— Нон дема-я, қирилиб кетгур! — дея, боласи сонини ўйиб-ўйиб олди. — Ана, ит келяпти, нон дема-я!\nБоласини нафаси ичига тушиб кетди. Она тағин йўлида давом этди. Ит яна бир ҳурди. Она ана шунда ит бор тарафга қараб кетаётганини англади. Йўлини чап солишни ўйлади. Аммо сўқмоқ ёлғиз бўлди. Ўз оти ўзи билан, ёлғиз. Она: «Ит нон ҳидини олди-ёв. Чопиб келиб ёпишмаса-ёв», дея ўйлади.\n— Она, но-он...\nОна йўлини сўқмоқдан чап солмоқчи бўлди. Беш-олти одим босди. Аммо оёқлари чирмовуқларга илашиб қолди. Ёввойи бедаларга илашиб қолди.\nШундай кетса, оёқлари чалишиб йиқилишидан қўрқди. Ёмондан-ёмони... ўт-ўланлар ичида боягидай илонни босиб олишидан қўрқди.\nОна яна қайтиб сўқмоққа тушди. Қўлтиқ тугунини маҳкамроқ босди.\n— Нон дема! — деди. — Нонни отини атама! Она ҳамон ҳадик билан қадамлади.\nИт ёпишади, дея ҳадиксиради. Кун ботиб борди.\nКунботар алвон-алвон шафақ бўлди. Ҳаводан салқинлик уфурди. Ҳаводан оқшом нафаси уфурди.\nИт тобора яқин бўла борди.\nОна эҳтиёт учун... ит тараф қўлтиғи — ўнг қўлтиғи-дан тугунни олди. Авайлабгина... чап қўлтиғига қистирди. Кўнгли хиёл ором олди. Дадил одимлади. Боласи ич-етини тирнаб зорланди:\n— Ена, но-о-он, но-о-он...\nОна итдан эллик-олтмиш қадам беридан ўтди. Батамом бемалол ўтди. Боиси, ит... боғлоқлик\nҚош қорайиб-қорайиб қолди.\nОна кулбасига етиб келди. Ўчоқ бошида чўнқайди.\nБоласи елкасидан сирғалиб тушди. Жойида ўтириб қолди. Ўрмалаб-ўрмалаб олди. Оёққа қалқди. Той-той юрди. Атак-чечак юрди. Тетапоя-тетапоя юрди. Оёқларини ёйди. Теварак-бошга сер солди: қаерларда нон бўлади?\nБола ана шу жойларни титкилади. Дастурхонни очиб қаради. Тўнтариқлик тобоқлар остини қаради. Ўроғлик супрани ёйиб қаради...\nОнани энка-тенкаси қуриди. Энтикиб-ентикиб на-фас олди. Ўзини ўнглади. Узига келди. Сўғин, қўлтиғидан тугунни олди. Ўчоқ бошига ёйди: тугунда кафтдай зоғора нон бўлди!\nУзалиб, обтовани олди. Жўмрагидан ерга икки том-чи томизди. Жўмракни оғзига қўйиб кўтарди. Кўтариб сув ичди. Энтикиб сув ичди.\nЗоғора нонни олиб... чаппа бурилди. Нонни катта-катта тишлади. Нонни катта-катта чайнади. Нонни кат-та-катта ютди... Зоғорадан ушоқ-да қолмади! Тағин... ўнг бурилди...\nБоласи ҳали-ҳамон тобоқлар остидан... нон қидирди! — Бери кел! — деди она. — Бери кел, мана нон! Бола ҳадаҳалаб келди.\nОна боласини бағрига олди. Она боласи оғзига... кўкрак солди. Боласига кўкрак берди.\nОналар... тасбеҳдай-тасбеҳдай тизилиб ўтирди. Она бир йўловчига қўл чўзди.\n— Мана шу қизалоқни ола кетинг, сизга қиз бўлади! — деди. — Бир кулчага алмашаман, бир кулчага!\nОна бир йўловчига боласини кўрсатди.\n— Мана шуни зоғора нонга алмашаман! — деди. — Кафтдай зоғора нон бўлса бўлади!\nМазкур йўловчи... Ботир фирқа бўлди. У эътибор бермади. Бепарво ўтди.\nБеш-ўн қадам ўтиб, оёқ илди. Боиси, овоз таниш туюлди. Кетига қайрилиб қаради. Кетига\nЧин, туюлганича бор бўлди. Боласини олдига олиб ўтирмиш она... Мирзахўжабойни беваси\nБотир фирқа қўлларини белига қўйди. Бевага қараб турди.\nОна ерга қаради. Боласини бутлари орасига тортиброқ ўтирди. Боласини елкаларидан қучоқлаб ўтирди. Пешонасини боласи бошига қўйиб ўтирди. Она бетларини бекитиб ўтирди.\n— Изимдан юрилсин!\nБотир фирқа шундай дея, йўлида одимлади.\nОна жойидан қўзғолди. Боласини уст-бошини қоқди: боладан хас-чўп тушди. Боладан чанг-тупроқ тушди. Бола... гупиллаб-гупиллаб чангиди!\nОна ўз уст-бошини тузатди. Этагини қоқди. Желагини бетига тортиб қўйди. Боласини қўлидан етаклади.\nБотир фирқа кетига қайрилмай қадамлади. Ердан кўзини олмай қадамлади. Холилатиб-холилатиб оёқ илди. Онага қайрилмай гап очди. Ердан кўз олмай гап очди. Оҳиста-оҳиста гап очди:\nСиз Мирзахўжабойни кенжа заифаси... Зайнаб... Зайнаб хотинмисиз?\nҚизалоғингизни оти нима?\nОбод, Обод... Мирзахўжабойни қизими?\nШундай, Обод... ўша кишидан!\nСиз кимни зурриётини бозорга олиб чиққанингизни биляпсизми? Кимсан, Мирзахўжабойни зурриёти!\nОна миқ этмади. Она ерга тикилди.\n— Мирзахўжабойни зурриёти-я! — деди Ботир фирқа. — Чин, Мирзахўжабойлар совет ҳукуматини тан олмай, Афғонистонга қочиб кетди. Лекин у киши Саидхўжа эшонни тўнғич ўғиллари. Бир сўз билан айтсак, эшонзода, эшонзода!\nАна шунда, она тилга кирди. Желаги ёқаси билан оғзини ушлаб тилга кирди.\nБир норасидани товонига қолмайин деяпман-да, фирқа бова, — дея йиғлади. — Шугина норасида пешонамга сиғмаяпти!\nШугина бир... гўдакни боқиб бўлмай қолдими?\nЙўқ-да, фирқа бова, йўқ-да. Хонумонимиз куйди! Биз куйиб-куйиб... кул бўлдик!\nМирзахўжабойни гўдаги учун-а?\nКунжара берсам, емаса нима қилайин? Зоғора нон отлиққа йўқ бўлса, нима қилайин?\nБир бориб айтсангиз... қадамингиз кира тилайдими? Ботир фирқа умид сувлари сепиб, умид сувлари сепиб кетди.\nБотир фирқа оқшом вақти аёлига тайинлади:\nМирзахўжабойни бевасига битта кулча олиб бо-риб бер, — деди. — Фақат биров билмасин, замон ёмон.\nБитта кулча нима бўлади? — деди аёли.\nҲар тандир ёпишингда биттадан кулча бериб келасан, тушундингми? Бевасига айт, биров билмасин. Замон ёмон, жуда ёмон...\n1934 йил оёқлади.\nНон чучукдан-да чучук бўлди. Нон шириндан-да ширин бўлди. Илик узилди!\nКулбаларда бекаси билан хўжаси узала тушиб ўлиб ётди. Бекаси бағрида қизалоғи ўлиб ётди. Хўжаси қўйни-да ўғилчаси ўлиб ётди. Одамзот йўлларда ўлиб ётди. Ариқ бўйларида ўлиб ётди. Дарахт тагларида ўлиб ётди. Биров зоғора нондан шишиб ўлди. Биров кунжара-дан шишиб ўлди. Биров шуларни-да тополмай — очидан ўлди!\nҚабристонлар лиқ-лиқ тўлди. Жасад қўяжак ер тугул, оёқ босажак ер қолмади.\nШунда Ботир фирқа бошлиқ фаоллар туман йўл олди. Катталарга мурожаат этди.\nМозористонда соғ жой қолмади, — деди Ботир фирқа.\nБутун туманда шундай, — деди катталар. — Биз юқорига хабар бердик, ёрдам берамиз, деди.\nУнгача жасадларни қаерга қўямиз?\nТопилади, тирикка топилган ер, ўликкаям топилади!\nЕл кўкламни пойлади. Интиқ-интиқ пойлади. Ўт-ўлан амал олишини қаради. Ўт-ўланлар билан кун кечиришни ўйлади. Кўкат еб, қорин тўйдиришни ўйлади.\nЧин, юқоридан ёрдам келди. Полуторка миниб кел-ди. Учта НКВД ходими келди. Учовини-да белида мау-зер бўлди. Туман вакили НКВДчиларни танитди.\nБу ўртоқлар очарчиликка қарши курашиш учун келди! — деди.\nОчарчиликни тугатиш учун! — дея тузатди НКВД командири.\nВиноват, ўртоқ командир, виноват, — деди туман вакили. — Сиз фаоллар, мана шу ҳукумат вакиллари очарчиликни бартараф этишлари учун яқиндан ёрдам берасизлар!\nБиз, сиз фаолларга суянамиз! — деди командир. — Сизлар қанчалик кўп ёрдам берсаларингиз, биз очарчиликни шунчалик тез тугатамиз. Биз бу борада етарли тажрибага эгамиз. Йигирманчи йилларда Украинада худди шундай очарчилик авж олиб эди. Миллион-миллион қурбонлар бўлиб эди, миллион-миллион! Москва бизни Украинага сафарбар этди. Биз жуда қисқа муддат ичида Украинада очарчиликка нуқга қўйиб келдик!\nБиз учун келибсизлар, қўлимиздан келган ёрдамни берамиз, — деди Ботир фирқа. — Мана, тушунчали-тушунчали фаолларимиз ўтирибди.\nБизга тушунчали одам керак эмас, — деди ко-мандир. — Бизга юк ташувчи одам керак!\nХўп, мана фаолларимиз, танлаб олинг. НКВДчилар олтита фаолни танлаб олди.\nАйтилмиш маҳкамани ўз қабристони бўлди. Ўз мо-зори бўлди.\nНКВД ҳрдимлари ўр-жарларни кўрди. Сой-қирлар-ни кўрди. Ўйдим-чуқурларни кўрди.\nХароба-чолдевор-ларни кўрди. Ниҳоят, ана шу... қабристонни топди!\nҚишлоқтсан беш-олти чақиримда эски бир ҳовуз бўлди. Гир айланмиш толзор ҳовуз бўлди.\nКўпдан буён қаровсиз ётмиш ҳовуз бўлди. Сув тўлдирилмаса-да, таги сернам ҳовуз\n— Мана шу жойни танладик, — деди командир.\nБотир фирқа тушунмади. Бир ҳовузга қаради, бир командирга қаради. Қишлоқ қибласида ёйилиб ётмиш қабристонга қаради.\n— Аммо-лекин ҳар юртни ўз қабристони бор, — деди.\nБор, тўғри, бор, — деди командир. — Лекин ана шундай буйруқ ҳам бор!\nҚабристон кўчирилсин, дегич буйруқми?\nЙўқ, бошқачароқ буйруқ, бошқачароқ...\nХўп, айтинг, қандайчикин буйруқ экан? Мен қишлоқ шўроси раисиман, билишим керак? ;\nҚизиманг, ўртоқ раис, қизиманг. Биз ишимизни билиб қиламиз. Биз Украинада очарчиликка қарши курашиб, роса тажриба тўплаганмиз. Биз ана шу тажрибаларимиздан келиб чиқиб иш қиламиз.\nХўп, қани, тажрибаларингизни айтинг?\nТажрибаларимиз бундай: сиз айтган анави қабристон ўз ажали билан ўлганлар учундир. Фақат... очлиқдан ўлганлар учун эмас!\nНима фарқи бор, ўз ажали билан ўлди нима, очликдан ўлди нима? Бариям ўлим-да, бариям гўрга киради-да?\nБарибир эмас-да, ўртоқ раис, барибир эмас-да. Ахир... нега очлиқдан ўлади? Совет замонида-я? Нега сиз билан биз юрибмиз, улар эса очликдан ўлади? Совет замонида-я? Буни совет тузуми душманлари эшитиб қолса нима дейди? Жар солиб ёяди, карнай қилиб чалади-ку! Ўзингиздан қолар гап йўқ, ёш совет тузумининг душманлари кўп. Улар совет тузумини бўғиб ташламоқчи, ҳа, ёш совет тузумини йўқ қилмоқчи. Сиз билан биз фирқамиз. Шундай экан, сиз билан биз совет тузуми душманларига қарши кўкрагимизни қалқон қилишимиз керак.\nФирқамиз, фирқа! — деди Ботир фирқа ғурур билан. — Ҳа, фирқамиз!\nҲа-а, ана, ана! Оғзинг тўла қон бўлсаям, душманинг олдида тупурма, дейдилар. Шунинг учун сиз билан биз очарчиликка қарши шафқатсизларча кураш олиб боришимиз керак. Яъни очликдан ўлганларни ҳеч кимга билдирмасдан... ими-жимида... мана шундай ўраларга... кўмиб ташлашимиз керак.\nБотир фирқа бирдан сергак бўлди. Қулоғи динг бўлди. Кўзлари пир-пир бўлди.\nМанавигами? Бу... ҳовуз-ку? — деди.\nНима фарқи бор, ўртоқ раис, нима фарқи бор? Тайёргина чуқур! Биров билади, биров билмайди. Билмаса, ҳовузни кўмиб ташлабди, дейди-қўяди. Шу билан гап тамом бўлади. Биз мана шундай йўл билан очарчиликка қарши курашамиз. Қарабсизки, тез кунда очарчиликни тугатамиз.\nБуни... буни туман катталари билан бир маслаҳатлашиб кўриш керак.\nТуман катталари уёқтса турсин, бутун совет ҳукумати катталари билади, ўртоқ раис. Бу ҳақда буйруқ бор. Очарчиликка қарши ана шундай курашилсин, деган буйруқ бор. Украинада очарчиликни ана шундай йўл билан бартараф этдик. Насиб бўлса, Ўзбекистонда ҳам очарчиликни ана шундай услубда тугатамиз. Ана иккитасини олиб келдик, ана.\nБотир фирқа гап билан андармон бўлиб билмади. Эътибор этмади. Ана энди эътибор берди. Ҳовуз тагига қаради. Қунт билан қаради.\nҲовуз тагида... иккита қора нарса устма-уст тахлаб қўйилди. Иккита қора нарса узала-узала тахлаб қўйилди.\nБотир фирқа анграйиб қолди. Бир нарсаларга анг-райиб қаради, бир командирга анграйиб қаради.\nБулар... одам... — дея дудуқланди Ботир фирқа. — Булар... одамми?\nЙўқ, улар очдан ўлганлар, — деди командир. — Улар... совет ҳукуматига қарши очдан ўлганлар!\nБотир фирқа беихтиёр... беихтиёр ҳовузга тушиб борди.\nТахланиб ётмиш жасадларни қаради. Юзларни очиб қаради. Икковини-да таниди: бирови Ашир момо бўлди, бири Чори бобо бўлди.\nБотир фирқа марҳумларга тикилиб турди-турди... бе-ихтиёр қўлларини кўтарди. Марҳумлар ҳақига дуо ўқимоқчи бўлди.\nБирдан эсини йиғиб олди. Фирқа эканини ўйлади. Шўро раиси эканини ўйлади. Энг ёмони — тепасида НКВДчилар қараб туриши бўлди.\nБотир фирқа қўлларини туширди. Ҳадик билан НКВДчиларга кўз қири ташлади: йўқ, улар ўзларича гапиришиб турди.\n«Хайрият, қўлларимни кўтарганимни кўриб қолмади, хайрият», деб хотиржамланди. Ботир фирқа тахланиб ётмиш марҳумларга тикилди... ичида фотиҳа ўқиди, ичида қуръон ўқиди.\nСўғин, юқорилади. НКВДчилар олдига бориб турди.\nРангингиз оқариб кетибди, қўрқдингизми? — деди командир.\nЙўқ, нега қўрқаман, йўқ... — дея минғиллади Ботир фирқа.\nРангингиз докадай оқариб кетибди? Яна-тағин, дудуқланяпсиз?\nҲа, энди... эл-юртчилик, ўртоқ командир, эл-юртчилик. Ўз эл-юртингиз эмасми, одамга пича ботар экан. Унча-мунча малол келар экан.\nЎртоқ раис, бу ҳақда буйруқ бор, буйруқ! — дея овозини кўтарди командир. — Буйруқ! Совет ҳукуматининг буйруғи! Совет ҳукуматининг хоҳиш-иродаси!\nЁки совет ҳукуматидан норозимисиз?\nАна шунда, Ботир фирқа бир сесканиб олди. Тева-ракка олазарак-олазарак бўлиб олди.\nУндай деманг, ундай деманг... — дея каловланди. — Ахир, мен... фирқаман, фирқа!\nФирқа бўлсангиз, нега иккиланасиз?\nБотир фирқа бирдан... қаддини ростлади. Қоматини адл-адл этди. Бошини тик-тик тутди.\n— Яшасин, шўро ҳукумати! — деди тантанавор. — Шўро ҳукуматига шон-шарафлар бўлсин!\nБотир фирқа шу қўйи қотиб турди. Мижжа-да қоқма-ди. Нафас-да олмади!\n— Ана бу бошқа гап! — деди командир.\nАнаглундан кейин Ботир фирқа ўзини... одам ҳис этди. Ўзини эркин ҳис этди. Одамга ўхшаб нафас олди.\nШу вақт сўқмоқ йўлда полуторка кўринди. Полуторка ҳовуз кемтиги олдида кўндаланг бўлди.\nМашинадан бир НКВДчи «тап» этиб тушди. Машина орқасини очди. Машинага елка тутиб турди.\nМашина устидагиси шолчага ўроғлиқ бир нарсани бурчидан судраб келди. Ўрам бир учини шериги елкасига қўйди. Ўрам иккинчи учини ўз елкасига қўйди. Иккита НКВДчи ўрамни елкалаб, ҳовузга тушди. Ўрамни бояги устма-уст жасадлар устига қўйди. Шолчани бир четидан тортди. Шолча ичидан... учта жасад... жасадлар устига юмалаб тушди!\nНКВДчилар шолчани қоқиб-қоқиб тахлади. Ҳовуздан чиқиб келди. Шолчани машина устига ташлади. Командирлари олдига келди.\nТағин учтасини олиб келдик, — деди бирови.\nИккита десаям бўлади. Битта майдагина болача, — деди иккинчиси. — Менимча, боласи бўлса керак, бағрига босиб ётибди.\nБоласи ўғилми-қизми? — сўради командир.\nКим қарабди, ўртоқ командир. Ишқилиб, бир гўдак одамча-да.\nШунда, Ботир фирқа ажабтовур бир овоз эшитди. Фирқа аланг-жаланг бўлди. Овоз кўкдан келяпти ё ердан чиқяптими, билолмади. Бир кўкка қаради, бир теваракка қаради, бир НКВДчиларга қаради. Командир ияги билан ҳовузга имо этди.\n— Ўрадан келяпти, ўрадан, — деди.\nБотир фирқа ҳовузга тикилди. Чин, овоз ҳовуздан келмиш бўлди. Назарида... назарида, жасадлар қимир-қимир этмиш бўлди.\nБотир фирқа ёқа тутамлаб-ёқа тутамлаб, анграйди. Ботир фирқа ёқа туфлаб-ёқа туфлаб, анграйди.\n— Ия! — дея командирга қаради. — Ия-ия... Ўз-ўзидан... ҳовузга тушиб борди. Қўрқа-қўрқа борди. Овоз қадам сайин яқин эшитилди.\nБотир фирқа жойида қотиб қолди. Қадам босишини-да билмади, кетига қайтишини-да билмади. Овоз тобора яқиндан келди.\nБотир фирқа ёқасини маҳкам тутамлади. Кўзларини ярим юмди. Ҳам қўрқув, ҳам шижоат билан юмди. Ичида пичир-пичир калима қайтарди. Дадил-дадил қадам қўйди. Жасадлар бошига борди. Кўзларини чирт юмиб турди-турди... бирдан ялт-ялт очди. Шунда... шунда, Мирзахўжабойни бевасини кўрди! Мирзахўжабойни зурриётини кўрди! Ботир фирқани ичидан... бир нима ўпирилиб тушди. Тан-жони жимир-жимир этди. Тан-жони увишиб-увишиб олди. Сочлари орасида мисоли қумурсқа юрди. Кўзларини тағин чирт-чирт юмди...\n— Уларни танидингизми, ўртоқ раис?\nБотир фирқа ана шунда кўзларини очди. Ёнларида НКВДчиларни кўрди.\nБотир фирқа танидим, демишдай бош ирғади. Тағин жасадларга тикилди.\nАна шунда, Мирзахўжабойни беваси кўзларини ярим очди! Бошидагиларга ўлик нигоҳ\nБотир фирқа... биқинини чангаллаб-чангаллаб инқиллади.\nУ-у-уҳ!.. — дея оҳ урди. — Тирик, тирик! Ўртоқ командир, улар тирик! Командир шерикларига юз солди.\nДарҳақиқат, улар ҳали нафас олмоқда-ку? — деди.\nТўғри, тирик, тўғри! — деди бирови. — Лекин ҳозирча тирик, ҳозирча!\nБарибир... ўлади! Бугун, бугун бўлмасаям... эртага ўлади! — деди иккинчиси. Мирзахўжабойни беваси жонсарак-жонсарак боқди. Мўлт-мўлт боқди.\nЙўқ, йўқ... — дея пичирлади. — Фирқа бова, нон йўқ. Бўлмаса, келмас эдим... Гапидан, Мирзахўжабойни беваси қаерга келиб қолганини билмади, қаердалигини билмади.\nТағин битта кулча беринг, фирқа бова, — деди бева. — Боламга берайин, нон деяпти...\nБераман, бераман... — Ботир фирқа шундай дея, командирга юз солди.\nУртоқ командир, тирикларни кўмиш қандай бўлади?\nЕнди, нима қилайлик, ўртоқ раис? Замон шундай! Очарчиликни бартараф этмасак бўлмайди.\nАммо-лекин... тирик-да, тирик! Ана, бағридаги боласи-да тирик! Шўро ҳукуматига ишчи кучи керак, ўртоқ командир, улар ҳали иш беради.\nТушунаман, ўртоқ раис, тушунаман. Аммо улар барибир... ўлади-да, ўлади! Нима еб, жон сақлайди?\nМен уларга биттадан кулча бериб турар эдим, ўртоқ командир. Бундай бўлишини билсам, иккитадан кулча берар эдим, ўртоқ командир. Мен энди уларга иккитадан кулча бериб тураман, ўртоқ командир, иккитадан!\nКомандир Ботир фирқага ўсмоқчилаб-ўсмоқчилаб қаради. Бир кўзини қисиб-қисиб олди.\n— У билан... апоқ-чапоқмисиз дейман? — деди. — Балки қўлидаги боласиям... ўзларига қарашлидир, ўртоқ раис?\nЙўқ, йўқ, ундай хаёлга борманг, ўртоқ командир, ундай хаёлга борманг. Гап шундаки...\nХўш, гап нимада?\nГап шундаки, ўртоқ командир, улар жуда азиз зотларни беваси, жуда табаррук зотларни зурриёти.\nЎртоқ раис, сиз айтгандек, казо-казоларга қараладиган бўлса, очарчиликни тугатиб бўлмайди. Украинада генералларнинг бола-бақрасини кўмдик, генералларнинг! Кўпларини тириклай кўмиб ташладик, тириклай! Бўлмаса очарчиликни тугатиб бўлмас эди! Мирзахўжабойни беваси Ботир фирқага мўлтиради.\nСув, сув... — деди. — Боламга сув беринг.\nУчир! — дея ўшқирди бир ходим. — Ўладиган одамга... сув нима керак?\nТўғри, ўликка... сув нима керак? — деди иккинчи ходим.\nМирзахўжабойни беваси ана шунда қаерда эканини билди. Олазарак бўлди. Ботир фирқага ёлворди.\nФирқа бова, мени олиб кетинг, — дея инқиллади.\nЎзимга эн бўлолмайман, сизга қандай бўй бўла-ман? — дея ўксинди Ботир фирқа.\nМен отасини ёлғиз тирноғини одам қилишим керак... Бир ходим бирдан ҳушёр бўлди. Аланг-жаланг бўлди.\nНима-нима?! — деди. — Уйга кетасан? Кетасан-а, кетасан, кетиб бўпсан! Энди, сенинг... ўлигингни орқалаб келиш учун яна борамизми? Нима, сенинг... ўлигингдан бошқа ишимиз йўқми?\nУликларга дўқ қилманг, ўртоқ, ўликларга дўқ қилманг, — дед Ботир фирқа.\nДўқ қилмай бўладими? Ўзи, аллақачон ўлиб бўлган. Яна-тағин, уйга кетаман, дейди.\nОлдин ўлсин... — деди Ботир фирқа.\nЎлади! Ўлимга маҳкум этйдган, ўлади! Ана, рангида ҳаёт асари йўқ. Биргина шу... ўлик учун тағин борамизми? Бунақада очарчиликни қачон тугатамиз?\nЙўқ, улар ўлимга маҳкум этилмаган, — деди Ботир фирқа. — Мен олдин уларга биттадан кулча берар эдим. Энди, иккитадан кулча бераман...\nКомандир шерикларига назар солди.\n— Ана, ўртоқ раис, иккитадан кулча бераман, деяпти, — деди. — Битта шу... ўликка раҳм-шафқат қилайлик? Келинглар, уйига олиб бориб қўйинглар.\nНКВДчилар ўзаро қарашиб-қарашиб олди. Ноилож қолди.\nБиттаси машинадан шолчани олиб келди. Алам би-лан ёйди. Биттаси она-болани оёғидан олди, биттаси бошидан олди. Аччиқ ҳам зарда билан шолчага ўради. Ўрамни қўлтиқлаб, машинага йўл олди.


Қозоғистонлик олим мутант қушлар яратмоқда\n16:24 / 13.05.2015\nАҚШнинг Гарвард университети лабораториясида қозоғистонлик олим Арқат Абжанов ва чикаголик тадқиқотчи Бхарт-Анжан Бхуллар динозавр қиёфасига эга йирик эмбрион яратишга муваффақ бўлди. Қушнинг тумшуғи велоцираптор оғзига ўхшайди.\nBnews.kz нашрининг ёзишича, олимлар ген муҳандислиги йўли билан мутантлар яратиб, шу орқали эволюция жараёнининг айрим тафсилотларини, жумладан, молекуляр даражада тумшуқ шаклланганини кузатишга ҳаракат қилган.\nМаълумки, қазилма топилдиқларни ўрганиш натижасида қушлар динозаврлардан келиб чиққан деган ғоя шаклланди. Тахмин қилинишича, динозаврларнинг олд оёқлари учишга мослашган қанотларга айлана бошлагач, уларнинг ўрнини босиш ва ердан озиқ-овқат териш учун оғиз тумшуққа айлана борган.\nМана шу тахминларни илмий тажриба йўли билан қиёслаб кўриш учун икки олим бошчилигидаги гуруҳ қушлар ва ўрмаловчилар эмбрионларини қиёслаб кўрдилар. Уларнинг оқсил синтези тизимида ҳам, ДНКларида ҳам жиддий фарқлар борлиги аниқланди.\nАрқат Абжановнинг таъкидлашича, улар ҳали қушлар генларига ўзгартириш киритиб, ўрмаловчиларникига яқинлаштиришнинг уддасидан чиқа олмаган. Фақатгина мана генларни ишлаб чиқарадиган оқсилларга маълум ўзгартириш киритишга муваффақ бўлинган.


Лоқайдликдан қачон халос бўламиз? / ADOLAT ижтимоий-сиесий газетаси\nЛоқайдликдан қачон халос бўламиз?\nИнсон туғилибдики, у ўсиб-улғайишга, ўзини англашга ҳаракат қилади. Эсини танигач эса “бу меники” дея ўз буюмига эгалик қила бошлайди. Қани энди шу сўзни ўз кўчаю маҳалласини обод қилиш учун ишлатганда эди, барчаси кўнгилдагидек бўларди.\nТошкент — гўзал шаҳар. Буни инкор этиб бўлмайди. Бироқ шаҳримиз ҳуснини бузиб турувчи бир қанча омиллар ҳам учраб турадики, бу ҳолат киши кўнглини хижил қилади.\nМисол учун, кўчалардаги турли қоғоз, пластик пакет ва идишлар, тамаки, намланган салфеткалар қолдиқлари шаҳримиз меҳмонлари олдида бизни хижолатга қўймоқда. Гўё юқоридагилар камлик қилгандек, симёғочларга ёпиштирилган “куплю мебель”, “безарар озиш” каби мавзулардаги ранг-баранг эълонлар “кўзимизни қамаштиради”. Шу ўринда бир савол одамни қийнайди. Наҳотки, шу ахлатни махсус қутига ташлашга эринсак ёки эълонларимизни эълонлар тахтасига бориб ёпиштириш малол келса?! Йўқ! Эринчоқлик қилиб бу ишни қилмаймиз! Худбинлигимиз сабаб эълонларни махсус жойларга елимламаймиз! Дуч келган жойга ёпиштирсак, барча эълонимизни ўқийди, деб ўйлаймиз!\nКўчалардаги ахлатлар-у эълонлар ўз йўлига. Аммо эгасиз дайди ҳайвонларга нима дейсиз? Бу ҳолат, менимча, ҳеч қандай санитар ва гигиеник қоидаларга тўғри келмайди, аниқроғи, зид келади. Келинг, яхшиси, “Қўйлиқ” бозори атрофига бир назар ташласак: ерга ташланган ахлатлар-у дарахт ва симёғочларга ёпиштирилган эълонлар ... Қўшимчасига дайди ит ва мушуклар... Бу дайди ҳайвонлар ахлат титиб, турли юқумли касалликлар тарқалишига хизмат қилмаяптимикан?..\nЖаҳон соғлиқни сақлаш ташкилоти маълумотларига кўра, ҳар йили 59 000 киши қутуриш касаллигидан вафот этади. Уларнинг 99 фоизи қутурган ит томонидан тишланган. Кўриниб турибдики, бу ҳолатнинг олдини олиш лозим. Тўғри, бундай вазиятларни бартараф этгувчи бир қанча ташкилотлар бор: Ободонлаштириш, “Махсустранс”, Санитария-эпидемиология хизмати кабилар. Лекин юкни фақат бир елкага ортиб бўлмайди. Юқоридаги ташкилотлар ҳам юртни, атроф-муҳитни обод қилишга ҳаракат қилмоқда. Шу шаҳарда яшар эканмиз, шаҳар озодалигига биз ҳам масъулмиз. Шундай экан, нега юқоридаги ҳолатларга дуч келсак, бепарво ўтиб кетаверамиз?\nБу саволни ҳар биримиз ўзимизга берсак, шаҳримиз янада гўзал ва обод бўлар эди.


Арисланбек Асқаров: “Кўп клип чиқариш учун кўп пул керак”- Kruz.uz\nАрисланбек Асқаров: “Кўп клип чиқариш учун кўп пул керак”\n11:31, 05.12.2016 1355 0 Маданият\n“Нукус ФМ” радиосида “5х5” лойиҳасининг навбатдаги меҳмони Қорақалпоқ эстрадаси юлдузларидан бири Арисланбек Асқаров бўлди. Хонанда 2 соатлик эшиттириш давомида бошловчилар Фурқат Юсупов ва Шахзада Базарбаева томонидан берилган саволларга жавоб қайтарди. Қуйида Арисланбекнинг биринчи бўлимдаги саволларга берган жавобларини ўқишингиз мумкин.\n1. Фурқат: Арисланбек Асқаровни Сардор Раҳимхонга қиёслайман. Сардор ҳам Арисланбек ҳам битта қўшиғи билан танилган хонандалар сафига киришади. Хўш бу қўшиқ шунчалик муваффақият қозонишига ишонганмидингиз?\n- “Назларин барда” қўшиғи менга бу қадар муваффақият олиб келишини кутмагандим.\n- Қўшиқ чиққанидан кейин қандай фикр билдиришди?\n- Ёшларбоп йўналишда яратилганлиги ва қўшиқ ёш танламаслиги кўпчиликка манзур бўлди. Тўйларда ҳам айнан мана шу қўшиқни сўрай бошлашди.\n- Ушбу қўшиқ сизни маълум даражада машҳур қилди. Машҳурлик қандай экан энди?\n- Олдингидан яхши (кулади). Ўзига хос маъсулияти ҳам бор албатта.\n2. Шахзада: Хонандалик машаққатли касблардан бири ҳисобланади. Айтингчи бу соҳага кириб келганинггиздан пушаймон бўлган пайтларингиз бўлганми?\n- Бундай взиятлар бўлди. Ҳали ўзим ёшман ва бу гапни айтганим катта ёшли санъаткорлар учун эриш бўлар балки. Бироқ гап ёшда эмас, бошда деган гап бор. Баъзида овоз ёзиш студияларида овозим ўз маромига келмаган, 4-5 кунлаб бир қўшиқ устида ишлаган пайтларим ҳам бўлган. Айрим пайтлари тўйларда жонли ижрода кўп қўшиқ айтиб юбориб, томоғим чарчаган. Ўшанда 2-3 оғиз гап гапиришга қийналганман. Шу пайтлари ўйланиб қоламан. Нега бундай бўлди деб. Аммо мухлисларни кўрганда, қарсакларни эшитганда ҳаммасини унутиб кетаман.\nФурқат: Қийин вазиятлардан қандай чиқиб кетасиз?\n- Қийин вазиятлар бўладиган бўлса, ота-онам, яқинларим билан маслаҳатлашиб ёки ўзимни босиб олишга ҳаракат қиламан.\nФурқат: Масалан саҳнага чиқдингизу, микрофон ишламай қолди. Шунақа воқеалар бўлиб турадими?\n- Албатта. Бундай воқеалар жуда кўп бўлди. Баъзида техника воситалари талабга жавоб бермай қоларди. Шундай пайтларда қўшиқ тўхтаб қолгудек бўлса, бутун залга қарата “Ҳамма биргаликда шу қўшиқни жонли айтсак қандай бўлади?” дейман. Ўша пайтда қарсаклар бўлса, биргаликда зал билан қўшилиб ана шу қўшиқни айтганмиз.\n3. Шахзада: Нима учун кам клип чиқаргансиз? Бу харажатга боғлиқми ёки бошқа сабаблари борми?\n- Албатта, ҳаражатнинг ҳам ўз ўрни бор. Кўп клип чиқариш учун кўп пул керак. Шунингдек қўшиқларимнинг маъноси қийин ёки кўпроқ воқеани туширишга тўғри келиб қолса, бунга имконият бўлмай қолади. Клипга режиссёр топилса, актёр топилмайди, ёки аксинча. Бугунги кунга қадар ишлай олмаган клипларни эндигида тўлиқтиришга ҳаракат қиламан.\n4. Шахзада: Қайси қўшиғингизда ўзингизни кўра оласиз?\n- “Ишқи сезим” деб номланган қўшиғимни севиб ижро этдим ва у ўзимнинг ҳаётимга ҳам боғлиқ.\nФурқат: Кимгадир аталганми бу қўшиқ?\n- Балки аталгандир…\n5. Фурқат: Арисланбек Асқаровни ҳомийси борми?\n- Энг биринчи ҳомийим бу ота-онам. Уларнинг насихатлари ва дуолари мен учун катта ҳомийлик. Моддий тарафдан ўзим учун ҳомий ўзим.\nФурқат Юсупов ва Шахзада Базарбаева суҳбатлашди\n17:32, 15.05.2020 717\n20:26, 02.05.2020 1014\n16:50, 22.04.2020 2232\n18:39, 15.04.2020 3931\n23:59, 11.04.2020 1737\nТуямўйин сув омбори WiFi Янги йил арчаси халқаро инвестицион бизнес форум отлар дизайнерлар имкоияти чекланган Достон Хамдамов жамоат қабулхонаси театр\nКеча, 11:12 1063\n11:10, 23.05.2020 765


(деҳқон ва фермер хўжаликларсиз)\n2017 йилнинг 1 апрел ҳолатига рўйхатга олинган ва фаолият кўрсатаётган корхона ва ташкилотлар иқтисодиёт тармоқлари бўйича қуйидагича тақсимланади:\nРўйхатга олинган корхоналар умумий сонининг 84,4 фоизи нодавлат мулки шаклидаги корхоналар, шундан 36,5 фоизи хусусий корхоналар, 0,3 фоизи чет эл сармояси иштирокидаги корхоналар, 0,2 фоизи акциядорлик жамиятлари, 47,4 фоизи бошқа корхоналар улушига тўғри келди.\n1 январ ҳолатига,\n2017 йил январь-мартда жами 660 та янги корхона ва ташкилотлар рўйхатга олинган (шундан кичик бизнес субъектлари –641 та). Уларнинг асосий қисми Урганч шаҳри (вилоят бўйича рўйхатга олинган жами корхона ва ташкилотларнинг 27,4 фоизи), Хива (14,5 фоиз), Урганч (11,4 фоиз), Хонқа (8,9 фоиз) ва Қўшкўпир туманларига (8,5 фоиз) тўғри келади.\nва ташкилотларнинг 29,8 фоизи саноат, 21,7 фоизи савдо\nва 12,9 фоизи қишлоқ ва ўрмон хўжалиги бўйича хизматлар соҳаларига тўғри келади.\nҲисобот даврида 247 та корхона ва ташкилотлар фаолияти тугатилган бўлиб, улардан 48 таси (жами фаолияти тугатилганларнинг 19,4 фоизи) ихтиёрий тугатилиш тартибини қўллаш орқали тугатилган.\n2017 йил январь-мартда иқтисодий фаолият турлари бўйича маҳсулот ишлаб чиқаришда ҳамда аҳоли бандлиги бўйича давлат ва нодавлат секторларининг нисбати қуйидагича ифодаланади:


Клинтон: Сурия масаласида Россия билан якдиллик йўқ\n21 январ 2021, Тошкент вақти: 13:45\nАҚШ Давлат котиби Ҳиллари Клинтон Қўшма Штатлар ва Россия Сурия можаросига ечим топиш борасида ўзгача фикрда эканини айтди.\nКлинтон Владивосток шаҳрида бўлиб ўтган Осиё-Тинч Океани ҳамкорлик ташкилоти саммити доирасида шанба куни Россия Президенти Владимир Путин билан учрашди.\nЯкшанба куни Путин музокарани “жуда самарали” дея бахолади.\nҲиллари Клинтон Сурия ҳукуматига босимни кучайтириш масаласини Россия билан муҳокама қилишни давом эттиришини билдирди.\nДавлат котиби Россия қўшилмаса ҳам Қўшма Штатлар ва иттифоқчилари Сурия муҳолифатини кўпроқ дастаклаши ва президент Башар Ал-Ассад режимига халқаро босим янада кучайишини урғулади.


Фазлиддин Ғоибназаровнинг навбатдаги жанги санаси маълум бўлди - 24.12.2018, Sputnik Ўзбекистон\nФазлиддин Америка Қўшма Штатларида Доминикан Республикаси боксчиси Рикардо Гарсияга қарши жанг ўтказади. 24.12.2018, Sputnik Ўзбекистон\nТОШКЕНТ, 24 дек – Sputnik. Риодаги Олимпия ўйинлари ғолиби, бугунги кунда профессионал рингда фаолият олиб бораётган чарм қўлқоп устаси Фазлиддин Ғоибназаров фаолиятидаги еттинчи жангини январь ойида ўтказади, деб хабар қилди Ўзбекистон Миллий олимпия қўмитаси матбуот хизмати.\nМаълум бўлишича, Фазлиддин 18 январь куни Америка Қўшма Штатларида Доминикан Республикаси боксчиси Рикардо Гарсияга қарши жанг ўтказади.\nЭслатиб ўтмамиз, аввалроқ Шоҳжаҳон Эргашев 2019 йилнинг 23 февралида Нью-Йоркда америкалик енгилмас боксчи Майкл Фоксга қарши рингга кўтарилиши ҳақида хабар бергандик.


Кир ювиш машиналарини ўрнатиш - SERVER-SERVICE\n10 йилдан ортиқ вақт давомида кир ювиш машиналарини ўрнатиш ва таъмирлаш билан боғлиқ муаммоларни ҳал қилиб келамиз. Биз ишлаб чиқарувчининг кўрсатмаларини ҳисобга олган ҳолда олдимизга қўйилган вазифани аъло даражада амалга оширамиз. Кир ювиш машинаси монтажи “Қандай ўрнатсанг, шундай ишлайди” қабилида олиб борилади. Кир ювиш машиналарини Тошкентда ўрнатишни Server Service компанияси амалга оширади.\nКир ювиш машиналарини ўрнатиш ташиш вақтидаги барча пломбаларни ечишдан бошланади. Булар ишлаб чиқарувчи томонидан кир виш машинасини ташиш вақтида барабанини ҳимоя қилиш учун атайин қўйилган.\nМашинани барча бломба ва қисқичлардан бўшатиб бўлиб ташқи қобиқ бирор зарар кўрмагани текширилади. Бир нуқтадан иккинчи нуқтага олиб бориш жараёнида ускуна “яраланган” бўлиши мумкин. Айниқса, агар деталлари яхши жойлаштирилмаган бўлса. Нуқсон узоқ вақт ўзини ошкор қилмаслиги мумкин, бироқ ускуна ишга туширилганида катта зарар етказади.\nСув таъминоти тизимига улаш\nКир ювиш машинасини ўрнатишда уни сув тармоғига улашни унутманг. Сув раковинага эгилувчан шланг орқали кириб келади? Демак, сувни ўтказувчи кран олдига вентилли учлик ўрнатиш лозим. Қаттиқ қувурлар орқали сув ўтказилганида қувурларга алоҳида кран қўйиладиган дренаж тизими қўшилади.\nКир ювиш машинаси ва сув тармоғи қувуридаги кран қурилма тўплами ичига кирувчи юмшоқ шланг ёрдамида боғланади. Машинани сув тармоғига улаш крандан фойдаланмаслик тақиқланади, ускуна вақтидан аввал бузилади.\nНомланишидан тушуниш мумкинки, бу тизимнинг йўналиши фойдаланилган сувни оқова сув тармоғига қўшиб юборишдан иборат. Сув бунинг учун мўлжалланган шланг орқали оқиб кетади. Бироқ бу у қадар қулай эмас, хеч бўлмаганда, ҳар сафар ишлаганидан кейин уни тозалаб туриш керак бўлади. Шунинг учун канализацияга оқизиш энг яхши усул бўлади. Канализацион қувурга учлик монтаж қилинса унга оқизиш шланги уланади.\nЭлектр билан таъминлаш\nКир ювиш машинасига электр ўтказиш розеткадан ерга тўк ўтказиш ва унга панелдан алоҳида линия тортиб келишдан бошаланади. Фойдаланилаётган розетка учун панелда 16А ли химояловчи ўрнатилади. Электрнинг барча нюансларини беш бармоғидек биладиган мутахассиссиз буларни амалга ошириб бўлмайди.\nКир ювиш машинаси қаттиқ юзада бир хил текисликда туриши керак. Шунда у шовқинсиз ва узоқ вақт хизмат қилади. Қурилманинг қандай туриши муҳим эмасдек туйилади, бироқ ундай эмас. Нотўғри ўрнатасиз ва қурилма 5-6 йил ишлайди холос, асл муддатидан бироз камроқ.\nОдатда синов тозалаш ишлари умуман кийимларсиз ёки озроқ кийимлар билан ўтказилади. Бунинг ичига кир ювиш кукуни ҳам киради.\nСув, канализация ва электр тармоғига уламасдан кир ювиш машинасини ўрнатиш мумкин эмас.\nКаммуникациялар билан ишлашда хатоликка йўл қўймаслик лозим, акс ҳолда, бунинг оқибати ҳалокатли бўлиши мумкин. Шу сабабли ишни нафақат назария, балки амалиётга ҳам эга бўлган ҳақиқий мутахассисга ишониш лозим.


Нима учун самолёт кўтарилиши ва қўнишида электрон қурилмаларни ўчириш керак? | LifeHaq.uz\nСамолёт кўтарилиши ва қўнишидан сал аввал стюардессалар йўловчилардан электрон қурилмаларни парвоз режимига ўтказишни сўрашади. Бироқ, ҳамма ҳам бу кўрсатмани бажармайди, чунки кўпчилик шунчаки буни тушунмайди: қандай қилиб уларнинг бир неча юз долларлик смартфони ўнлаб миллион доллар турадиган юқори технологик самолётнинг ишига ҳалақит қилиши мумкин?\nКелинг, бу қоидага амал қилиш нима учун шу қадар муҳимлигини кўриб чиқайлик.\nУмуман парвоз режими нега керак?\nТелефонда парвоз режимида маълумотлар узатишнинг барча хизматлари (Wi-Fi, GSM, Bluetooth ва бошқалар) ўчади. Содда қилиб айтганда, телефон ёки планшет радио қабул қилувчи сифатида ишламай қўяди. Агар смартфонингиз парвоз режимига ўтказилмаган бўлса, ундан чиқаётган сигнал самолётдаги юқори таъсирчанликка эга электрон воситаларга ҳалақит берувчи шовқинларни юзага келтириши мумкин.\nТелефонни шунчаки уйқу режимида қолдирса бўладими?\nСмартфон шунчаки “ухлаганда” ҳам (Сиз ундан қўнғироқ қилмайсиз ва СМС юбормайсиз), у барибир тармоқни излашда давом этади, ундан чиқаётган сигнал частотаси эса самолётдаги муҳим мосламалар ишининг частотасига аралашиб кетиши мумкин. Ҳаттоки, Сизга уйқудаги гаджет ҳавф туғдирмайдигандек туюлса ҳам, уни парвоз режимига ўтказинг.\nАгар қурилмангизда “парвоз режимига ўтиш” функцияси бўлмаса (масалан, Сизда ўта замонавий модель эмас), уни шунчаки ўчириб қўйинг.\nБу шовқинларнинг ҳавфи нимада?\nМаълумки, кўтарилиш ва қўниш – парвознинг энг мураккаб босқичлари бўлиб, улар давомида учувчилар ҳаракатларини ердаги парвозлар бошқаруви маркази билан келишиши керак. Буларнинг барчаси самолётдаги навигация тизими ёрдамида амалга оширилади. Сизнинг қурилмангиз чиқараётган сигнал радиоалоқага ҳалақит қилиши мумкин ва учувчи диспетчер томонидан айтилган муҳим маълумотни эшита олмайди. Натижада, авариявий ҳавфли вазият юзага келади.\nСамолёт бортида қандай электрон воситалардан фойдаланиш мумкин?\nПарвоз давомида GSM, Wi-Fi, Bluetooth (электрон соатлар, фотоаппаратлар, видеокамералар, диктофонлар, эшитиш аппаратлари, кардиостимуляторлар ва ҳ.к.) маълумотларни алмашиш функцияларига эга бўлмаган исталган электрон қурилмалардан фойдаланиш мумкин.\nШунингдек, маълумотлар алишиш функцияларига эга қурилмалардан (смартфон, планшет, электрон китоблар, рақамли аудио / видеоплеерлар ва ҳк.) ҳам парвознинг барча босқичларида фойдаланиш мумкин – фақат авиарежимда.\nЮқорида санаб ўтилган қурилмаларда авиарежимни фақатгина парвоз вақтида (одатда кўтарилишдан сўнг бир неча дақиқа ўтгач) ва кема экипажининг хабаридан сўнг ўчириш мумкин. Кўтарилиш, пасайиш, қўниш ва рулни бошқариш босқичларида авиарежимни ўчиришга руҳсат берилмайди.\nРўйҳатлар ва қоидалар авиакомпанияга қараб ўзгариши мумкин, маълумотларни расмий сайтларда аниқлаштиринг.\nБир нечта ишлаб турган телефон самолёт навигациясига таъсир қилмайди. Лекин, бортда ўтирган барча 300 та одам гаджетларидан фаол фойдаланишни бошласа, ер билан алоқада қийинчиликлар сезилади.\nКелинг, бошқаларнинг меҳнатини қадрлайлик ва учувчилар учун қийинчиликни юзага келтирмайлик. Ахир, смартфонингизни авиарежимга ўтказиш учун атиги бир неча сония кифоя.\nАсосий сурат: depositphotos.com\n04/07/2020 07:45:37 15 0 Манба:\nУшбу мақолада учувчилар нимадан ҳақиқатан ҳам қўрқиш ҳамда самолётлар ғаройиб экани ҳақида гапириб берадилар.


Боғларда июль ойида амалга ошириладиган агротехник тадбирлар бўйича тавсиялар\nБоғларимизда айни пишиқчилик палласи, шакардан ширин мевалар бирин-кетин пишиб етилмоқда.\nСаратонда эрта баҳорги сабзавотлар, картошка ҳосилини саранжомлаб олиш баробарида, бошоқли дон экинларидан бўшаган майдонларга такрорий экинлар, жумладан, бодринг, сабзи, ош лавлаги, картошка, карам ва бошқа экинларни экиш талаб этилади.\nТакрорий ипак қурти боқиш юзасидан тавсиялар\nМамлакатимиз пиллачилик тармоғи самарадорлигини ошириш, тут вегетацияси давомида пилла етиштириш, ишлаб чиқаришнинг асосий воситаларидан максимал фойдаланиш, мутахассис ва қишлоқ аҳолисини йил бўйи иш билан таъминлаш такрорий қурт боқиш технологиялари комплексини яратиб фермер, деҳқон ва бошқа турдаги хўжаликларда татбиқ этишни тақозо этади.\nТут кўчатларини парваришлаш бўйича тавсиялар\nЖорий йилнинг март ойи охирларида аксарият вилоятларда тут дарахтлари бўрта бошлаган ўсиш куртакларининг 80 фоиздан ортиғи совуқ оқим таъсирида зарарланди. Бу ҳолат тут баргларини қайта ўсиб-ривожланиши учун бир ой муддат вақтни талаб этди.\nҚўйларни парваришлаш бўйича тавсиялар